title: Padomes Lēmums (2016. gada 14. novembris), ar ko ieceļ Darba ņēmēju pārvietošanās brīvības padomdevējas komitejas locekļus un viņu aizstājējus no Grieķijas

text:
               16.11.2016

               LV

               Eiropas Savienības Oficiālais Vēstnesis

               C 421/4

         PADOMES LĒMUMS
   (2016. gada 14. novembris),
   ar ko ieceļ Darba ņēmēju pārvietošanās brīvības padomdevējas komitejas locekļus un viņu aizstājējus no Grieķijas
   (2016/C 421/04)
   EIROPAS SAVIENĪBAS PADOME,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes Regulu (ES) Nr. 492/2011 (2011. gada 5. aprīlis) par darba ņēmēju brīvu pārvietošanos Savienībā (1) un jo īpaši tās 23. un 24. pantu,
   ņemot vērā kandidātu sarakstus, ko Padomei iesniegušas dalībvalstu valdības,
   tā kā:

               (1)

               Padome ar 2016. gada 20. septembra lēmumu (2) ir iecēlusi Darba ņēmēju pārvietošanās brīvības padomdevējas komitejas locekļus un viņu aizstājējus uz laikposmu no 2016. gada 25. septembra līdz 2018. gada 24. septembrim.

               (2)

               Grieķijas valdība ir izvirzījusi papildu kandidatūras, lai aizpildītu vairākas amata vietas,

         IR PIEŅĒMUSI ŠO LĒMUMU.
   1. pants
   Ar šo par Darba ņēmēju pārvietošanās brīvības padomdevējas komitejas locekļiem un viņu aizstājējiem uz laikposmu no 2016. gada 25. septembra līdz 2018. gada 24. septembrim ieceļ šādas personas:
   I.   VALDĪBU PĀRSTĀVJI

               Valsts

               Locekļi

               Locekļu aizstājēji

               Grieķija

                  Georgios NERANTZIS kungs

                  Panagiota STAMATIOU kundze

                  Christina LEVENTAKOU kundze

   II.   ARODBIEDRĪBU PĀRSTĀVJI

               Valsts

               Locekļi

               Locekļu aizstājēji

               Grieķija

                  Efthymios KATSIKAS kungs

                  Athanasios VASILOPOULOS kungs

                  Themistoklis GRIGORIADIS kungs

   III.   DARBA DEVĒJU ORGANIZĀCIJU PĀRSTĀVJI

               Valsts

               Locekļi

               Locekļu aizstājēji

               Grieķija

                  Rena BARDANI kundze

                  Evangelia ARANITOU kundze

                  Nikolaos ZOITOS kungs

         2. pants
   Vēl neizvirzītos locekļus un viņu aizstājējus Padome ieceļ vēlāk.
   3. pants
   Šis lēmums stājas spēkā tā pieņemšanas dienā.

      Briselē, 2016. gada 14. novembrī

            Padomes vārdā –

            priekšsēdētāja

         G. MATEČNÁ

      (1)  OV L 141, 27.5.2011., 1. lpp.

      (2)  Padomes Lēmums (2016. gada 20. septembris), ar ko ieceļ Darba ņēmēju pārvietošanās brīvības padomdevējas komitejas locekļus un viņu aizstājējus (OV C 348, 23.9.2016., 3. lpp.).


title: Eiropas Centrālās bankas Lēmums (ES) 2016/1162 (2016. gada 30. jūnijs) par konfidenciālas informācijas atklāšanu kriminālizmeklēšanas kontekstā (ECB/2016/19)

text:
               16.7.2016

               LV

               Eiropas Savienības Oficiālais Vēstnesis

               L 192/73

         EIROPAS CENTRĀLĀS BANKAS LĒMUMS (ES) 2016/1162
   (2016. gada 30. jūnijs)
   par konfidenciālas informācijas atklāšanu kriminālizmeklēšanas kontekstā (ECB/2016/19)
   EIROPAS CENTRĀLĀS BANKAS PADOME,
   ņemot vērā Eiropas Centrālo banku sistēmas un Eiropas Centrālās bankas Statūtus un jo īpaši to 12.3. pantu,
   ņemot vērā Lēmumu ECB/2004/2 (2004. gada 19. februāris), ar ko pieņem Eiropas Centrālās bankas Reglamentu (1), un jo īpaši tā 23. un 23.a pantu,
   tā kā:

               (1)

               Pēc Vienotā uzraudzības mehānisma (VUM) izveidošanas Eiropas Centrālā banka (ECB) un nacionālās kompetentās iestādes (NKI) varētu saņemt nacionālo kriminālizmeklēšanas iestāžu lūgumus atklāt konfidenciālu informāciju, kas radīta vai saņemta, tām pildot savus uzraudzības uzdevumus un pienākumus.

               (2)

               Eiropas Centrālās bankas Regulas (ES) Nr. 468/2014 (ECB/2014/17) (2) 136. pantā noteikts, ka, ja, veicot savus Padomes Regulā (ES) Nr. 1024/2013 (3) uzticētos uzdevumus, ECB rodas pamatotas aizdomas, ka, iespējams, ir ticis izdarīts noziedzīgs nodarījums, tā lūdz attiecīgo NKI lietu nodot izskatīšanai attiecīgai iestādei izmeklēšanas un, iespējams, kriminālvajāšanas darbību veikšanai, kas paredzētas nacionālajos tiesību aktos.

               (3)

               NKI un nacionālās kriminālizmeklēšanas iestādes saskaņā ar nacionālajiem tiesību aktiem iepriekš sadarbojušās saistībā ar piekļuvi konfidenciālai informācijai par uzraudzītajām iestādēm un uzraudzītajām grupām Regulas (ES) Nr. 468/2014 (ECB/2014/17) 2. panta 20. punkta un 2. panta 21. punkta izpratnē. Šādas sadarbības nosacījumus un nosacījumus konfidenciālas informācijas nodošanai nacionālajām kriminālizmeklēšanas iestādēm galvenokārt nosaka nacionālie tiesību akti. Tomēr Savienības tiesību aktiem ir zināma ietekme uz nosacījumiem, saskaņā ar kuriem konfidenciālu informāciju, kas VUM ietvaros ir kompetento iestāžu, t. sk. ECB, rīcībā, var atklāt nacionālajām kriminālizmeklēšanas iestādēm pēc to lūguma. Šīs Savienības tiesību aktu normas nosaka, piemēram, patiesas sadarbības principu, labticīgas sadarbības un informācijas apmaiņas VUM ietvaros pienākuma principus, pienākumu aizsargāt personas datus un dienesta noslēpuma pienākumu.

               (4)

               Papildus tam, ka šādi nosacījumi attiecas uz konfidenciālas informācijas atklāšanu saistībā ar uzdevumiem, kas ECB uzticēti ar Regulu (ES) Nr. 1024/2013, t. sk. informācijas, kas ir NKI rīcībā, kad tās palīdz ECB pildīt saskaņā ar minēto regulu ECB uzticētos uzdevumus, šādi nosacījumi principā var attiekties arī uz tādas konfidenciālas informācijas atklāšanu, kas saistīta ar monetāro politiku un citiem ECBS/Eurosistēmas uzdevumiem.

               (5)

               ECB ir jāievēro dienesta noslēpuma pienākums un pienākums nodrošināt tās darbību un neatkarību. Turklāt ECB būtu jāturpina sabiedrības interešu un noteiktu privāto interešu ievērošana, kas ietver atturēšanos no noteiktu dokumentu vai informācijas atklāšanas, ja šāda atklāšana varētu kaitēt šīm interesēm. Tomēr šiem pienākumiem nebūtu jārada absolūts aizliegums ECB atklāt nacionālajām kriminālizmeklēšanas iestādēm konfidenciālu informāciju, uz kuru attiecas dienesta noslēpuma pienākums.

               (6)

               Savienības tiesību akti nosaka, ka jāaizsargā noteiktas informācijas vai dokumentu, t. sk. personas datu, konfidencialitāte, un aizliedz konfidenciālas informācijas vai dokumentu atklāšanu trešām personām. Jo īpaši saskaņā ar Eiropas Parlamenta un Padomes Direktīvas 2013/36/ES (4) noteikumiem par dienesta noslēpumu, konfidenciālu informāciju, ko savu pienākumu izpildes laikā saņēmušas personas, kuras strādā vai strādājušas kompetentajās iestādēs, un revidenti vai eksperti, kuri rīkojas kompetento iestāžu vārdā, var atklāt vienīgi kopsavilkuma vai apkopotā veidā tā, lai nevarētu tikt identificētas individuālas kredītiestādes, neskarot gadījumus, uz kuriem attiecas krimināltiesības.

               (7)

               Saskaņā ar Eiropas Centrālo banku sistēmas un Eiropas Centrālās bankas Statūtu 37.2.pantu šādus tiesību aktus piemēro personām, kurām ir piekļuve datiem, uz ko attiecas Savienības tiesību akti, kuri paredz pienākumu ievērot noslēpumu.

               (8)

               Savienības tiesību aktos vēl nav noteikts procedūras regulējums to lūgumu pārvaldīšanai, ko ECB, NKI vai nacionālās centrālās bankas (NCB) saņem no nacionālajām kriminālizmeklēšanas iestādēm attiecībā uz konfidenciālu informāciju, kas saistīta ar uzdevumiem, kuri ECB uzticēti ar Regulu (ES) Nr. 1024/2013, t. sk. informāciju, kas ir NKI vai NCB rīcībā, kad tās palīdz ECB pildīt saskaņā ar Regulu (ES) Nr. 1024/2013 ECB uzticētos uzdevumus, vai saistīta ar monetāro politiku un citiem ECBS/Eurosistēmas uzdevumiem. Tomēr uz šādiem lūgumiem attiecināmo nacionālo procedūras noteikumu piemērošanai būtu jābūt atbilstošai Savienības tiesību aktu vispārējiem principiem, jo īpaši patiesas sadarbības principam un labticīgas sadarbības un informācijas apmaiņas pienākuma principam, kas noteikts Regulas (ES) Nr. 1024/2013 6. pantā. Šajā sakarā ECB atzinīgi novērtētu, ka saskaņā ar Savienības tiesību aktiem ar ECB apspriestos vai attiecīgos gadījumos to informētu par lūgumiem sniegt konfidenciālu informāciju, ko NKI vai NCB saņēmušas no nacionālajām kriminālizmeklēšanas iestādēm saistībā ar uzdevumiem, kuri ECB uzticēti ar Regulu (ES) Nr. 1024/2013, t. sk. informāciju, kas ir NKI vai NCB rīcībā, kad tās palīdz ECB pildīt saskaņā ar Regulu (ES) Nr. 1024/2013 ECB uzticētos uzdevumus, vai saistīta ar monetāro politiku un citiem ECBS/Eurosistēmas uzdevumiem.

               (9)

               Šis lēmums nebūtu jāpiemēro lūgumiem piekļūt informācijai, kas attiecas uz personām, kurām ir darba attiecības ar ECB vai tiešas vai netiešas līgumiskas attiecības ar ECB par būvdarbu realizāciju, preču piegādi vai pakalpojumu sniegšanu.

               (10)

               Tādēļ šajā lēmumā jānosaka nosacījumi, kurus ECB piemēro tam, kā NKI un NCB atklāj konfidenciālu informāciju, kas saistīta ar uzdevumiem, kuri ECB uzticēti ar Regulu (ES) Nr. 1024/2013, vai ar monetāro politiku un citiem ECBS/Eurosistēmas uzdevumiem, nacionālajām kriminālizmeklēšanas iestādēm, un ar to saistītais procedūras regulējums.

               (11)

               Lūgumus piekļūt dokumentiem, kas iekļauti šā lēmuma piemērošanas jomā, ECB ietvaros koordinē ECB Atbilstības un pārvaldības birojs,

         IR PIEŅĒMUSI ŠO LĒMUMU.
   1. pants
   Definīcijas
   Šajā lēmumā piemēro šādas definīcijas:

               a)

               “konfidenciāla informācija” ir jebkura konfidenciāla informācija, t. sk. informācija, uz kuru attiecas datu aizsardzības noteikumi, pienākums ievērot dienesta noslēpumu, Direktīvā 2013/36/ES iekļautie dienesta noslēpuma noteikumi vai dokumenti, kuri saskaņā ar ECB konfidencialitātes režīmu klasificēti kā “ECB-CONFIDENTIAL” vai “ECB-SECRET”, izņemot jebkuru informāciju, kura attiecas uz personām, kurām ir darba attiecības ar ECB vai tiešas vai netiešas līgumiskas attiecības ar ECB par būvdarbu realizāciju, preču piegādi vai pakalpojumu sniegšanu;

               b)

               “nacionālā kriminālizmeklēšanas iestāde” ir nacionālā iestāde, kuras kompetencē ir krimināltiesību jautājumi;

               c)

               “nacionālā kompetentā iestāde” (NKI) ir nacionālā kompetentā iestāde, kas definēta Regulas (ES) Nr. 1024/2013 2. panta 2. punktā. Šī definīcija neierobežo nacionālo tiesību aktu regulējumu, kurā noteikti uzraudzības uzdevumi ir uzticēti NCB, kurai nav NKI statusa. Saistībā ar šādu regulējumu atsauces uz NKI šajā lēmumā uzskata par atsaucēm arī uz NCB attiecībā uz uzraudzības uzdevumiem, kas tām uzticēti nacionālajos tiesību aktos.

         2. pants
   Lūgumi, kurus no nacionālajām kriminālizmeklēšanas iestādēm saņem ECB
   1.   Saņemot nacionālās kriminālizmeklēšanas iestādes lūgumu, ECB drīkst sniegt konfidenciālu informāciju, kas ir tās rīcībā un kas saistīta ar uzdevumiem, kuri ECB uzticēti ar Regulu (ES) Nr. 1024/2013, vai ar monetāro politiku un citiem ECBS/Eurosistēmas uzdevumiem, NKI vai NCB, lai saskaņā ar šādiem nosacījumiem atklātu informāciju attiecīgajai nacionālajai kriminālizmeklēšanas iestādei:

               a)

               attiecīgā NKI vai NCB apņemas rīkoties ECB vārdā, atbildot uz šādu lūgumu;

               b)

               vai nu: i) nepārprotams pienākums atklāt šādu informāciju nacionālajai kriminālizmeklēšanas iestādei noteikts Savienības vai nacionālajos tiesību aktos; vai ii) attiecīgais juridiskais regulējums atļauj šādas konfidenciālas informācijas atklāšanu, un nav pārliecinoša pamatojuma, lai atteiktu šādas informācijas atklāšanu saistībā ar nepieciešamību aizsargāt Savienības intereses vai novērst ECB darbības un neatkarības ierobežojumus, jo īpaši apdraudējumu tās uzdevumu izpildei;

               c)

               attiecīgā NKI vai NCB apņemas pieprasīt, lai lūgumu iesniegusī nacionālā kriminālizmeklēšanas iestāde garantē to, ka sniegtā konfidenciālā informācija tiek aizsargāta no publiskošanas.

         2.   Šā panta 1. punkts neierobežo Savienības vai nacionālo tiesību aktu speciālus noteikumus, kas saistīti ar šādas konfidenciālas informācijas atklāšanu.
   3. pants
   Lūgumi, kurus no nacionālajām kriminālizmeklēšanas iestādēm saņem NKI vai NCB
   1.   ECB lūdz, lai NKI un NCB piekrīt, ka, saņemot nacionālās kriminālizmeklēšanas iestādes lūgumu sniegt konfidenciālu informāciju, kas saistīta ar uzdevumiem, kuri ECB uzticēti ar Regulu (ES) Nr. 1024/2013, vai ar monetāro politiku un citiem ECBS/Eurosistēmas uzdevumiem, tās, ja iespējams, apspriežas ar ECB par to, kā atbildēt uz lūgumu, neatkarīgi no tā, vai informācija ir ECB vai attiecīgās NKI vai NCB rīcībā. ECB sniedz ieteikumu par to, vai attiecīgo informāciju drīkst atklāt un vai attiecīgos gadījumos nav pārliecinoša pamatojuma, lai atteiktu šādas konfidenciālas informācijas atklāšanu saistībā ar nepieciešamību aizsargāt Savienības intereses vai novērst ECB darbības un neatkarības ierobežojumus. ECB sniedz ieteikumu NKI vai NCB ar nosacījumu, ka ar to apspriežas savlaicīgi, pirms NKI vai NCB sagatavo galīgo lēmumu un sniedz galīgo atbildi uz lūgumu.
   2.   ECB lūdz, lai NKI un NCB piekrīt informēt ECB savlaicīgi, un jebkurā gadījumā pirms tās sniedz galīgo atbildi uz konfidenciālas informācijas lūgumiem, kas no nacionālajām kriminālizmeklēšanas iestādēm saņemti attiecībā uz mazāk nozīmīgām kredītiestādēm, kuras tieši uzrauga attiecīgā NKI, pildot savus uzraudzības pienākumus saskaņā ar Regulu (ES) Nr. 1024/2013, ja NKI uzskata, ka lūgtā informācija ir būtiska vai ka tās atklāšana varētu nelabvēlīgi ietekmēt VUM reputāciju. ECB pieliek visus pūliņus, lai sniegtu savu atbildi attiecīgās NKI noteiktā termiņā ar nosacījumu, ka termiņš ir saprātīgs, objektīvi pamatots un beidzas, pirms NKI pieņem galīgo lēmumu un sniedz galīgo atbildi nacionālajai kriminālizmeklēšanas iestādei.
   3.   ECB lūdz, lai NKI vai NCB piekrīt regulāri informēt ECB par visiem nacionālo kriminālizmeklēšanas iestāžu lūgumiem, par kuriem nav notikusi apspriešanās ar ECB saskaņā ar 1. punktu vai par kuriem ECB nav informēta saskaņā ar 2. punktu, tādu iemeslu dēļ, kurus tās nevar kontrolēt, kā arī, ja iespējams, par informāciju, kas atklāta, atbildot uz šādiem lūgumiem.
   4. pants
   Stāšanās spēkā
   Šis lēmums stājas spēkā divdesmitajā dienā pēc tā publicēšanas Eiropas Savienības Oficiālajā Vēstnesī.

      Frankfurtē pie Mainas, 2016. gada 30. jūnijā

            ECB prezidents

         Mario DRAGHI

      (1)  OV L 80, 18.3.2004., 33. lpp.

      (2)  Eiropas Centrālās bankas Regula (ES) Nr. 468/2014 (2014. gada 16. aprīlis), ar ko izveido Vienotā uzraudzības mehānisma pamatstruktūru Eiropas Centrālās bankas sadarbībai ar nacionālajām kompetentajām un norīkotajām iestādēm (VUM pamatregula) (ECB/2014/17) (OV L 141, 14.5.2014., 1. lpp.).

      (3)  Padomes Regula (ES) Nr. 1024/2013 (2013. gada 15. oktobris), ar ko Eiropas Centrālajai bankai uztic īpašus uzdevumus saistībā ar politikas nostādnēm, kas attiecas uz kredītiestāžu prudenciālo uzraudzību (OV L 287, 29.10.2013., 63. lpp.).

      (4)  Eiropas Parlamenta un Padomes Direktīva 2013/36/ES (2013. gada 26. jūnijs) par piekļuvi kredītiestāžu darbībai un kredītiestāžu un ieguldījumu brokeru sabiedrību prudenciālo uzraudzību, ar ko groza Direktīvu 2002/87/EK un atceļ Direktīvas 2006/48/EK un 2006/49/EK (OV L 176, 27.6.2013., 338. lpp.).


title: Padomes Lēmums 2004/901/KĀDP (2004. gada 22. decembris), ar ko groza Lēmumu 1999/730/KĀDP par Vienotās rīcības 1999/34/KĀDP īstenošanu saistībā ar Eiropas Savienības ieguldījumu kājnieku ieroču un vieglo ieroču destabilizējošas uzkrāšanās un izplatīšanas Kambodžā apkarošanā

text:
               24.12.2004

               LV

               Eiropas Savienības Oficiālais Vēstnesis

               L 379/111

      PADOMES LĒMUMS 2004/901/KĀDP
   (2004. gada 22. decembris),
   ar ko groza Lēmumu 1999/730/KĀDP par Vienotās rīcības 1999/34/KĀDP īstenošanu saistībā ar Eiropas Savienības ieguldījumu kājnieku ieroču un vieglo ieroču destabilizējošas uzkrāšanās un izplatīšanas Kambodžā apkarošanā
   EIROPAS SAVIENĪBAS PADOME,
   ņemot vērā Padomes Vienoto rīcību 1999/34/KĀDP (1998. gada 17. decembris) par Eiropas Savienības ieguldījumu kājnieku ieroču un vieglo ieroču destabilizējošas uzkrāšanas un izplatīšanas apkarošanā (1) un jo īpaši tās 6. pantu saistībā ar 23. panta 2. punktu Līgumā par Eiropas Savienību,
   tā kā:

               (1)

               īstenojot Vienoto rīcību 1999/34/KĀDP, Padome 1999. gada 15. novembrī pieņēma Lēmumu 1999/730/KĀDP (2) par Eiropas Savienības ieguldījumu kājnieku ieroču un vieglo ieroču destabilizējošas uzkrāšanās un izplatīšanas Kambodžā apkarošanā.

               (2)

               Padome 2004. gada 22. novembrī pieņēma Lēmumu 2004/792/KĀDP (3), ar ko pagarināja Lēmuma 1999/730/KĀDP darbības termiņu līdz 2005. gada 15. novembrim.

               (3)

               Projekta vadītāja pilnvaras būtu jāpielāgo, lai varētu īstenot Lēmumā 1999/730/KĀDP paredzētos pasākumus attiecīgajam 2005. gada laikposmam,

         IR PIEŅĒMUSI ŠO LĒMUMU.
   1. pants
   Ar šo Lēmuma 1999/730/KĀDP pielikumu aizstāj ar šā lēmuma pielikumu.
   2. pants
   Šis lēmums stājas spēkā tā pieņemšanas dienā.
   3. pants
   Šo lēmumu publicē Eiropas Savienības Oficiālajā Vēstnesī.

      Briselē, 2004. gada 22. decembrī

            Padomes vārdā —

            priekšsēdētājs

         C. VEERMAN

      (1)  OV L 9, 15.1.1999., 1. lpp.

      (2)  OV L 294, 16.11.1999., 5. lpp.

      (3)  OV L 348, 24.11.2004., 47. lpp.

      PIELIKUMS
      PROJEKTA VADĪTĀJA PILNVARAS (2005)

                  1.

                  Šī pielikuma 1. panta c) apakšpunkta nolūkā Projekta vadītājs sadarbībā ar Kambodžas bruņotajiem spēkiem turpina darbu pie ieroču krājumu uzskaites, pārvaldības un drošības, kā arī pie politikas, pamatnostādņu un prakses izstrādes šajā jomā. Šajā nolūkā Projekta vadītājs pārraudzīs agrāk 1. militārajā reģionā (Stung Treng), 2. militārajā reģionā (Kampong Cham), 3. militārajā reģionā (Kampong Speu), 4. militārajā reģionā (Siem Reap) un 5. militārajā reģionā (Battambang) īstenotos projektus. Ciešā sadarbībā ar Valsts Aizsardzības ministriju viņš izstrādās un īstenos turpmāko projektu par Karaliskās Žandarmērijas ieroču drošu glabāšanu un reģistrēšanu visās divdesmit četrās provincēs. Tas ietvers vidēja un īstermiņa glabātavu izbūvi, attiecīgā personāla apmācību visos līmeņos un ieroču reģistrēšanu Aizsardzības ministrijas centralizētajā elektroniskajā datu bāzē. Projekta vadītājs saskaņā ar tiem pašiem nosacījumiem organizē līdzīgu projektu Phnom Penh Speciālajā Militārajā reģionā un turpina valsts līmenī veicināt apmācības pasākumus, sistēmu attīstību un ieroču reģistrāciju. Īstenotajos projektos ar attiecīgu ekspertu palīdzību jāietver atbalsts valdības programmai veikt lielākas un mazākas lieko militāro ieroču iznīcināšanas publiskas ceremonijas, kur iespējams, savākto ieroču un lieko ieroču, kuri vēl joprojām var būt armijai, policijai un drošības spēkiem, iznīcināšanai.

                  2.

                  Projekta vadītājs, cik vien iespējams, pārrauga darbības, kuras iepriekš tika īstenotas kā daļa no ES ASAC programmas, tostarp Nacionālās Asamblejas Ieroču Likuma projekta progresu un tā turpmāko īstenošanu, palīdzību valdības programmai, savācot paslēptus un nelegāli glabātus ieročus, kopienu padomju locekļu apmācību ieroču drošības jautājumos un sabiedrības informēšanas programmu par ieroču drošību. Kad nepieciešams, Projekta vadītājs turpina dot padomus un, kur iespējams, palīdzēt valdībai, starptautiskām organizācijām un vietējām nevalstiskām organizācijām jautājumos, kas saistīti ar ieroču drošību un ES ASAC programmas pašreizējiem un iepriekšējiem pasākumiem.

                  3.

                  Projekta vadītājs nodrošinās, ka tiek izveidotas efektīviem uzraudzības un novērtēšanas pasākumiem vajadzīgās procedūras. Šajā nolūkā viņš centīsies panākt pilnīgu sadarbību ar Kambodžas valdību, policiju un drošības spēkiem.

                  4.

                  Projekta vadītājs iedrošinās un palīdzēs citiem līdzekļu devējiem atbalstīt centienus samazināt un kontrolēt kājnieku ieročus un vieglos ieročus un nepieciešamības gadījumā būs gatavs īstenot tādus projektus kopā ar citiem līdzekļu devējiem savu iespēju robežās un saskaņā ar šīm pilnvarām. Paturot prātā Eiropas Savienības priekšpulka lomu šajā jomā, viņš uzņemas galveno lomu starptautiskajos centienos un nepieciešamības gadījumā piedalās citu līdzekļu devēju atbalstīto projektu pārvaldībā.

                  5.

                  Projekta vadītājs izstrādās plānus, lai pabeigtu darbu, kas saistīts ar Kambodžas bruņoto spēku ieroču krājumu uzskaiti, pārvaldību un drošību, līdz 2006. gada jūnija beigām un lai drīz pēc tam varētu izbeigt Eiropas Savienības atbalsta projektu samazināt un kontrolēt Kambodžā kājnieku ieročus un vieglos ieročus.


title: Padomes Lēmums, ar ko pieņem Padomes nostāju par Eiropas Savienības 2015. finanšu gada budžeta grozījuma Nr. 5 projektu

text:
               24.6.2015

               LV

               Eiropas Savienības Oficiālais Vēstnesis

               C 207/6

         PADOMES LĒMUMS,
   ar ko pieņem Padomes nostāju par Eiropas Savienības 2015. finanšu gada budžeta grozījuma Nr. 5 projektu
   (2015/C 207/06)
   EIROPAS SAVIENĪBAS PADOME,
   ņemot vērā Līgumu par Eiropas Savienības darbību un jo īpaši tā 314. pantu saistībā ar Eiropas Atomenerģijas kopienas dibināšanas līgumu un jo īpaši tā 106.a pantu,
   ņemot vērā Eiropas Parlamenta un Padomes Regulu (ES, Euratom) Nr. 966/2012 (2012. gada 25. oktobris) par finanšu noteikumiem, ko piemēro Savienības vispārējam budžetam, un par Padomes Regulas (EK, Euratom) Nr. 1605/2002 atcelšanu (1) un jo īpaši tās 41. pantu,
   tā kā:

         IR PIEŅĒMUSI ŠO LĒMUMU.
   Vienīgais pants
   Padomes nostāja par projektu Eiropas Savienības 2015. finanšu gada budžeta grozījumam Nr. 5 tika pieņemta 2015. gada 19. jūnijā.
   Viss teksts informācijai vai lejupielādei ir pieejams Padomes tīmekļa vietnē http://www.consilium.europa.eu/

      Luksemburgā, 2015. gada 19. jūnijā

            Padomes vārdā –

            priekšsēdētājs

         J. REIRS

      (1)  OV L 298, 26.10.2012., 1. lpp.

      (2)  OV L 69, 13.3.2015., 1. lpp.


title: Padomes Lēmums (ES) 2017/715 (2017. gada 27. marts) par nostāju, kas Eiropas Savienības vārdā jāieņem EEZ Apvienotajā komitejā attiecībā uz grozījumiem EEZ līguma II pielikumā (Tehniskie noteikumi, standarti, testēšana un sertifikācija) un XVII pielikumā (Intelektuālais īpašums) (Pediatrijas regula)

text:
                  21.4.2017

                  LV

                  Eiropas Savienības Oficiālais Vēstnesis

                  L 105/15

            PADOMES LĒMUMS (ES) 2017/715
      (2017. gada 27. marts)
      par nostāju, kas Eiropas Savienības vārdā jāieņem EEZ Apvienotajā komitejā attiecībā uz grozījumiem EEZ līguma II pielikumā (Tehniskie noteikumi, standarti, testēšana un sertifikācija) un XVII pielikumā (Intelektuālais īpašums) (Pediatrijas regula)
      EIROPAS SAVIENĪBAS PADOME,
      ņemot vērā Līgumu par Eiropas Savienības darbību un jo īpaši tā 114. pantu saistībā ar 218. panta 9. punktu,
      ņemot vērā Padomes Regulu (EK) Nr. 2894/94 (1994. gada 28. novembris) par Līguma par Eiropas Ekonomikas zonu īstenošanas kārtību (1) un jo īpaši tās 1. panta 3. punktu,
      ņemot vērā Eiropas Komisijas priekšlikumu,
      tā kā:

                  (1)

                  Līgums par Eiropas Ekonomikas zonu (2) (“EEZ līgums”) stājās spēkā 1994. gada 1. janvārī.

                  (2)

                  Saskaņā ar EEZ līguma 98. pantu EEZ Apvienotā komiteja var nolemt grozīt inter alia EEZ līguma II pielikumu (Tehniskie noteikumi, standarti, testēšana un sertifikācija) un XVII pielikumu (Intelektuālais īpašums).

                  (3)

                  EEZ līgumā jāiekļauj Eiropas Parlamenta un Padomes Regula (EK) Nr. 1901/2006 (3).

                  (4)

                  EEZ līgumā jāiekļauj Eiropas Parlamenta un Padomes Regula (EK) Nr. 1902/2006 (4).

                  (5)

                  EEZ līgumā jāiekļauj Eiropas Parlamenta un Padomes Regula (EK) Nr. 469/2009 (5).

                  (6)

                  EEZ līgumā jāiekļauj Komisijas Regula (ES) Nr. 488/2012 (6).

                  (7)

                  Ar Regulu (EK) Nr. 469/2009 atceļ Padomes Regulu (EEK) Nr. 1768/92 (7), kas ir iekļauta EEZ līgumā un tāpēc ir jāatceļ saskaņā ar EEZ līgumu.

                  (8)

                  Komisijas Regulā (EK) Nr. 658/2007 (8) ir izklāstīti noteikumi par finansiālo sodu piemērošanu to tirdzniecības atļauju turētājiem, kuras piešķirtas saskaņā ar Regulu (EK) Nr. 726/2004. Tiklīdz Komisija ir piešķīrusi tirdzniecības atļauju, EBTA valstīm vienlaikus un 30 dienu laikā no piešķiršanas būtu jāpieņem atbilstoši lēmumi. Īpašo apstākļu dēļ, proti, tādēļ, ka Komisija piešķir tirdzniecības atļaujas un pārkāpumi skar Savienību un tās intereses, kā arī pārkāpuma procedūru sarežģītā un tehniskā rakstura dēļ EBTA Uzraudzības iestādei būtu cieši jāsadarbojas ar Komisiju un jāgaida Komisijas veikts novērtējums un priekšlikums rīcībai, pirms pieņemt lēmumu par finansiālo sodu piemērošanu tirdzniecības atļauju turētājiem, kas veic uzņēmējdarbību kādā EBTA valstī.

                  (9)

                  Tādēļ būtu attiecīgi jāgroza EEZ līguma II pielikums (Tehniskie noteikumi, standarti, testēšana un sertifikācija) un XVII pielikums (Intelektuālais īpašums).

                  (10)

                  Tādēļ Savienības nostājas EEZ Apvienotajā komitejā pamatā vajadzētu būt pievienotajam lēmuma projektam,

            IR PIEŅĒMUSI ŠO LĒMUMU.
      1. pants
      Nostājas, kas Savienības vārdā jāieņem EEZ Apvienotajā komitejā par ierosinātajiem grozījumiem EEZ līguma II pielikumā (Tehniskie noteikumi, standarti, testēšana un sertifikācija) un XVII pielikumā (Intelektuālais īpašums), pamatā ir EEZ Apvienotās komitejas lēmuma projekts, kas pievienots šim lēmumam.
      2. pants
      Šis lēmums stājas spēkā tā pieņemšanas dienā.

         Briselē, 2017. gada 27. martā

               Padomes vārdā –

               priekšsēdētājs

            C. ABELA

         (1)  OV L 305, 30.11.1994., 6. lpp.

         (2)  OV L 1, 3.1.1994., 3. lpp.

         (3)  Eiropas Parlamenta un Padomes Regula (EK) Nr. 1901/2006 (2006. gada 12. decembris) par pediatrijā lietojamām zālēm un par grozījumiem Regulā (EEK) Nr. 1768/92, Direktīvā 2001/20/EK, Direktīvā 2001/83/EK un Regulā (EK) Nr. 726/2004 (OV L 378, 27.12.2006., 1. lpp.).

         (4)  Eiropas Parlamenta un Padomes Regula (EK) Nr. 1902/2006 (2006. gada 20. decembris), ar ko groza Regulu 1901/2006 par pediatrijā lietojamām zālēm (OV L 378, 27.12.2006., 20. lpp.).

         (5)  Eiropas Parlamenta un Padomes Regula (EK) Nr. 469/2009 (2009. gada 6. maijs) par papildu aizsardzības sertifikātu zālēm, (OV L 152, 16.6.2009., 1. lpp.).

         (6)  Komisijas Regula (ES) Nr. 488/2012 (2012. gada 8. jūnijs), ar ko groza Regulu (EK) Nr. 658/2007 par finansiāliem sodiem, pārkāpjot noteiktus pienākumus saistībā ar tirdzniecības atļaujām, kas piešķirtas saskaņā ar Eiropas Parlamenta un Padomes Regulu (EK) Nr. 726/2004 (OV L 150, 9.6.2012., 68. lpp.).

         (7)  OV L 182, 2.7.1992., 1. lpp.

         (8)  Komisijas Regula (EK) Nr. 658/2007 (2007. gada 14. jūnijs) par finansiāliem sodiem, pārkāpjot noteiktus pienākumus saistībā ar tirdzniecības atļaujām, kas piešķirtas saskaņā ar Eiropas Parlamenta un Padomes Regulu (EK) Nr. 726/2004 (OV L 155, 15.6.2007., 10. lpp.).

         PROJEKTS
         EEZ APVIENOTĀS KOMITEJAS LĒMUMS Nr. ../2017
         (… gada …),
         ar ko groza EEZ līguma II pielikumu (Tehniskie noteikumi, standarti, testēšana un sertifikācija) un XVII pielikumu (Intelektuālais īpašums)
         EEZ APVIENOTĀ KOMITEJA,
         ņemot vērā Līgumu par Eiropas Ekonomikas zonu (“EEZ līgums”) un jo īpaši tā 98. pantu,
         tā kā:

                     (1)

                     EEZ līgumā jāiekļauj Eiropas Parlamenta un Padomes Regula (EK) Nr. 1901/2006 (2006. gada 12. decembris) par pediatrijā lietojamām zālēm un par grozījumiem Regulā (EEK) Nr. 1768/92, Direktīvā 2001/20/EK, Direktīvā 2001/83/EK un Regulā (EK) Nr. 726/2004 (1).

                     (2)

                     EEZ līgumā jāiekļauj Eiropas Parlamenta un Padomes Regula (EK) Nr. 1902/2006 (2006. gada 20. decembris), ar ko groza Regulu 1901/2006 par pediatrijā lietojamām zālēm (2).

                     (3)

                     EEZ līgumā jāiekļauj Eiropas Parlamenta un Padomes Regula (EK) Nr. 469/2009 (2009. gada 6. maijs) par papildu aizsardzības sertifikātu zālēm (Kodificēta versija) (3).

                     (4)

                     EEZ līgumā jāiekļauj Komisijas Regula (ES) Nr. 488/2012 (2012. gada 8. jūnijs), ar ko groza Regulu (EK) Nr. 658/2007 par finansiāliem sodiem, pārkāpjot noteiktus pienākumus saistībā ar tirdzniecības atļaujām, kas piešķirtas saskaņā ar Eiropas Parlamenta un Padomes Regulu (EK) Nr. 726/2004 (4), kura labota ar OV L 338, 12.12.2012., 44. lpp.

                     (5)

                     Ar Regulu (EK) Nr. 469/2009 atceļ Padomes Regulu (EEK) Nr. 1768/92 (5), kas ir iekļauta EEZ līgumā un tāpēc ir jāatceļ saskaņā ar EEZ līgumu.

                     (6)

                     Komisijas Regulā (EK) Nr. 658/2007 ir izklāstīti noteikumi par finansiālo sodu piemērošanu to tirdzniecības atļauju turētājiem, kuras piešķirtas saskaņā ar Regulu (EK) Nr. 726/2004. Tiklīdz Komisija ir piešķīrusi tirdzniecības atļauju, EBTA valstīm vienlaikus un 30 dienu laikā no piešķiršanas būtu jāpieņem atbilstoši lēmumi. Īpašo apstākļu dēļ, proti, tādēļ, ka Komisija piešķir tirdzniecības atļaujas un pārkāpumi skar Savienību un tās intereses, kā arī pārkāpuma procedūru sarežģītā un tehniskā rakstura dēļ EBTA Uzraudzības iestādei būtu cieši jāsadarbojas ar Komisiju un jāgaida Komisijas veiktu novērtējumu un priekšlikumu rīcībai, pirms pieņemt lēmumu par finansiāliem sodiem, kurus piemēro tirdzniecības atļauju turētājiem, kas veic uzņēmējdarbību kādā EBTA valstī.

                     (7)

                     Tādēļ būtu attiecīgi jāgroza EEZ līguma II un XVII pielikums,

               IR PIEŅĒMUSI ŠO LĒMUMU.
         1. pants
         EEZ līguma II pielikuma XIII nodaļu groza šādi:

                     1.

                     nodaļas ievadteksta 13. daļā pēc vārdiem “reti sastopamu slimību ārstēšanas zāļu komiteja (COMP)” iekļauj šādu tekstu:
                     “, pediatrijas komiteja”;

                     2.

                     nodaļas 15.q punktam (Eiropas Parlamenta un Padomes Direktīva 2001/83/EK) un 15.zb punktam (Eiropas Parlamenta un Padomes Regula (EK) Nr. 726/2004) pievieno šādu ievilkumu:

                                 “—

                                    32006 R 1901: Eiropas Parlamenta un Padomes Regulu (EK) Nr. 1901/2006 (2006. gada 12. decembris) (OV L 378, 27.12.2006., 1. lpp.).”;

                     3.

                     nodaļas 15.zb punkta (Eiropas Parlamenta un Padomes Regula (EK) Nr. 726/2004) pielāgojuma tekstu aizstāj ar šādu:
                     “Pilnvaras, kas Eiropas Komisijai piešķirtas saistībā ar 84. panta 3. punktā paredzēto pārkāpuma procedūru, tostarp pilnvaras piemērot finansiālus sodus tirdzniecības atļauju turētājiem, EBTA Uzraudzības iestāde ciešā sadarbībā ar Komisiju īsteno tajos gadījumos, kad tirdzniecības atļaujas turētājs veic uzņēmējdarbību kādā EBTA valstī. Pirms EBTA Uzraudzības iestāde pieņem lēmumu par finansiāliem sodiem, Komisija sniedz tai savu novērtējumu un priekšlikumu par turpmāko rīcību.”

                     4.

                     nodaļas 15.zj punkta (Komisijas Regula (EK) Nr. 658/2007) tekstu aizstāj ar šādu:
                     “32007 R 0658: Komisijas Regula (EK) Nr. 658/2007 (2007. gada 14. jūnijs) par finansiāliem sodiem, pārkāpjot noteiktus pienākumus saistībā ar tirdzniecības atļaujām, kas piešķirtas saskaņā ar Eiropas Parlamenta un Padomes Regulu (EK) Nr. 726/2004 (OV L 155, 15.6.2007., 10. lpp.), kura grozīta ar:

                                 —

                                    32012 R 0488: Komisijas 2012. gada 8. jūnija Regulu (ES) Nr. 488/2012 (OV L 150, 9.6.2012., 68. lpp.), kas labota ar OV L 338, 12.12.2012., 44. lpp.

                           Šā līguma vajadzībām regulas noteikumus pielāgo šādi:
                     Pilnvaras, kas Eiropas Komisijai piešķirtas saistībā ar pārkāpuma procedūru, tostarp pilnvaras piemērot finansiālus sodus tirdzniecības atļauju turētājiem, EBTA Uzraudzības iestāde ciešā sadarbībā ar Komisiju īsteno tajos gadījumos, kad tirdzniecības atļaujas turētājs veic uzņēmējdarbību kādā EBTA valstī. Pirms EBTA Uzraudzības iestāde pieņem lēmumu par finansiāliem sodiem, Komisija sniedz tai savu novērtējumu un priekšlikumu par turpmāko rīcību.”

                     5.

                     pēc 15.zo punkta (Komisijas Īstenošanas regula (ES) Nr. 198/2013) iekļauj šādu punktu:

                                 “15.zp

                                    32006 R 1901: Eiropas Parlamenta un Padomes Regula (EK) Nr. 1901/2006 (2006. gada 12. decembris) par pediatrijā lietojamām zālēm un par grozījumiem Regulā (EEK) Nr. 1768/92, Direktīvā 2001/20/EK, Direktīvā 2001/83/EK un Regulā (EK) Nr. 726/2004 (OV L 378, 27.12.2006., 1. lpp.), kas grozīta ar:

                                             —

                                                32006 R 1902: Eiropas Parlamenta un Padomes Regulu (EK) Nr. 1902/2006 (2006. gada 20. decembris) (OV L 378, 27.12.2006., 20. lpp.).

                           Šā līguma vajadzībām regulas noteikumus pielāgo šādi:

                                 a)

                                 regulas 36. panta 3. punkta piemērošana nav atkarīga no zāļu apstiprināšanas Lihtenšteinā;

                                 b)

                                 pilnvaras, kas Eiropas Komisijai piešķirtas saistībā ar 49. panta 3. punktā paredzēto pārkāpuma procedūru, tostarp pilnvaras piemērot finansiālus sodus tirdzniecības atļauju turētājiem, EBTA Uzraudzības iestāde ciešā sadarbībā ar Komisiju īsteno tajos gadījumos, kad tirdzniecības atļaujas turētājs veic uzņēmējdarbību kādā EBTA valstī. Pirms EBTA Uzraudzības iestāde pieņem lēmumu par finansiāliem sodiem, Komisija sniedz tai savu novērtējumu un priekšlikumu par turpmāko rīcību.”

               2. pants
         EEZ līguma XVII pielikuma 6. punkta (Komisijas Regula (EEK) Nr. 1768/92) tekstu aizstāj ar šādu:
         “32009 R 0469: Eiropas Parlamenta un Padomes Regula (EK) Nr. 469/2009 (2009. gada 6. maijs) par papildu aizsardzības sertifikātu zālēm (Kodificēta versija) (OV L 152, 16.6.2009., 1. lpp.).
         Šā līguma vajadzībām regulas noteikumus pielāgo šādi:

                     a)

                     regulas 7. pantam pievieno šādus punktus:
                     “6.   EBTA valstīm nepiemēro 5. pantu.
                     7.   Neskatoties uz 4. punktu, piecus gadus pēc tam, kad Regula (EK) Nr. 1901/2006 ir stājusies spēkā attiecīgajā EBTA valstī, jau piešķirta sertifikāta pagarinājuma pieteikums tiek iesniegts vēlākais sešus mēnešus pirms sertifikāta termiņa beigām.”;

                     b)

                     regulas 21. pantam pievieno šādus punktus:
                     “3.   Pieteikumu par sertifikāta termiņa pagarinājumu kādā EBTA valstī var piešķirt tikai tad, ja sertifikāta termiņš beidzas mazāk nekā 6 mēnešus pirms Regulas (EK) Nr. 1901/2006 stāšanās spēkā attiecīgajā EBTA valstī. Gadījumos, kad sertifikāta termiņš beidzas pirms Regulas (EK) Nr. 1901/2006 stāšanās spēkā attiecīgajā EBTA valstī, pagarinājums ir spēkā tikai attiecībā uz laikposmu pēc šīs regulas stāšanās spēkā attiecīgajā EBTA valstī un pēc termiņa pagarinājuma pieteikuma publicēšanas dienas. Tomēr pagarinājuma ilguma aprēķinam piemēro 13. panta 3. punktu.
                     4.   Neskarot 7. panta 7. punktu, gadījumos, kad sertifikāta termiņš beidzas agrāk nekā septiņus mēnešus pēc Regulas (EK) Nr. 1901/2006 stāšanās spēkā attiecīgajā EBTA valstī, sertifikāta termiņa pagarinājuma pieteikumu iesniedz ne vēlāk kā vienu mēnesi pēc šīs regulas stāšanās spēkā attiecīgajā EBTA valstī. Šādos gadījumos pagarinājums ir spēkā tikai attiecībā uz laikposmu pēc termiņa pagarinājuma pieteikuma publicēšanas dienas. Tomēr pagarinājuma ilguma aprēķinam piemēro 13. panta 3. punktu.
                     5.   Sertifikāta termiņa pagarinājuma pieteikums, kas iesniegts saskaņā ar 3. un 4. punktu, neliedz nevienai trešai personai, kura laikposmā no sertifikāta termiņa beigām līdz sertifikāta termiņa pagarinājuma pieteikuma publicēšanai labticīgi komerciālos nolūkos ir izmantojusi izgudrojumu vai veikusi nopietnu sagatavošanās darbu šādai izmantošanai, turpināt šādu izmantošanu.”;

                     c)

                     ņemot vērā Lihtenšteinas un Šveices patentu savienību, Lihtenšteina neizsniedz nekādus papildu aizsardzības sertifikātus zālēm, kā noteikts šajā regulā.”

               3. pants
         Regulas (EK) Nr. 1901/2006, (EK) Nr. 1902/2006, (EK) Nr. 469/2009 un Komisijas Regulas (ES) Nr. 488/2012, kas labota ar OV L 338, 12.12.2012., 44. lpp., teksts islandiešu un norvēģu valodā, kas jāpublicē Eiropas Savienības Oficiālā Vēstneša EEZ papildinājumā, ir autentisks.
         4. pants
         Šis lēmums stājas spēkā …, ja ir iesniegti visi paziņojumi saskaņā ar EEZ līguma 103. panta 1. punktu (*1).
         5. pants
         Šo lēmumu publicē Eiropas Savienības Oficiālā Vēstneša EEZ iedaļā un tā EEZ papildinājumā.

            Briselē,

                  EEZ Apvienotās komitejas vārdā –

                  priekšsēdētājs

                  EEZ Apvienotās komitejas sekretāri

            (1)  OV L 378, 27.12.2006., 1. lpp.

            (2)  OV L 378, 27.12.2006., 20. lpp.

            (3)  OV L 152, 16.6.2009., 1. lpp.

            (4)  OV L 150, 9.6.2012., 68. lpp.

            (5)  OV L 182, 2.7.1992., 1. lpp.

            (*1)  [Konstitucionālās prasības ir norādītas.]


title: Padomes Lēmums (2003. gada 6. februāris) attiecībā uz Nolīguma par sadarbību zinātnes un tehnoloģijas jomā starp Eiropas Kopienu un Ukrainu slēgšanu

text:
Svarīgs juridisks paziņojums

|

32003D0096

Oficiālais Vēstnesis L 036 , 12/02/2003 Lpp. 0031 - 0031

		Padomes lēmums(2003. gada 6. februāris)attiecībā uz Nolīguma par sadarbību zinātnes un tehnoloģijas jomā starp Eiropas Kopienu un Ukrainu slēgšanu(2003/96/EK)EIROPAS SAVIENĪBAS PADOME,ņemot vērā Eiropas Kopienas dibināšanas līgumu, un jo īpaši tā 170. panta otro daļu saistībā ar 300. panta 2. punkta pirmās daļas pirmo teikumu un 300. panta 3. punkta pirmo daļu,ņemot vērā Komisijas priekšlikumu [1],ņemot vērā Eiropas Parlamenta atzinumu [2],tā kā:(1) Partnerības un sadarbības nolīgums starp Eiropas Kopienām un to dalībvalstīm, no vienas puses, un Ukrainu, no otras puses [3], tika parakstīts 1994. gada 16. jūnijā un stājās spēkā 1998. gada 1. martā.(2) Eiropas Kopienas Kopēja stratēģija (1999/877/KĀDP) attiecībā uz Ukrainu [4] tika pieņemta 1999. gada 11. decembrī Helsinku Eiropas Padomē.(3) Eiropas Kopiena un Ukraina īsteno īpašas Kopienas pētniecības un tehnoloģijas attīstības programmas kopējo interešu jomās. Ņemot vērā iepriekšējo pieredzi, abas puses ir izteikušas vēlmi izveidot pilnīgāku un plašāku pamatu sadarbības vadīšanai zinātnes un tehnoloģijas jomā. Šis sadarbības nolīgums zinātnes un tehnoloģijas jomā veido daļu no Eiropas Kopienas un Ukrainas vispārējās sadarbības.(4) Padome ar savu 2001. gada 8. oktobra Lēmumu pilnvaroja Komisiju Eiropas Kopienas vārdā apspriest Nolīgumu par sadarbību zinātnes un tehnoloģijas jomā starp Eiropas Kopienu un Ukrainu. Saskaņā ar sarunu direktīvām veikto sarunu rezultātā sastādīts pievienotais nolīgums un divi tā pielikumi.(5) Nolīgums tika parakstīts 2002. gada 4. jūlijā Kopenhāgenā.(6) Minētais nolīgums ir jāapstiprina,IR PIEŅĒMUSI ŠO LĒMUMU.1. pantsAr šo Kopienas vārdā ir apstiprināts Nolīgums par sadarbību zinātnes un tehnoloģijas jomā starp Eiropas Kopienu un Ukrainu.Nolīguma un divu tā pielikumu teksts ir pievienots šim lēmumam.2. pantsPadomes priekšsēdētājs Kopienas vārdā sniedz nolīguma 12. pantā paredzēto paziņojumu.Briselē, 2003. gada 6. februārīPadomes vārdā —priekšsēdētājsP. Efthymiou[1] Priekšlikums iesniegts 2002. gada 11. oktobrī (Oficiālajā Vēstnesī vēl nav publicēts).[2] Atzinums sniegts 2002. gada 17. decembrī (Oficiālajā Vēstnesī vēl nav publicēts).[3] OV L 49, 19.2.1998., 3. lpp.[4] OV L 331, 23.12.1999., 1. lpp.--------------------------------------------------


               27.9.2016

               LV

               Eiropas Savienības Oficiālais Vēstnesis

               C 353/168

         P8_TA(2015)0199
   Iebildumu neizteikšana pret deleģēto aktu: atbalsts lauku attīstībai no Eiropas Lauksaimniecības fonda lauku attīstībai
   Eiropas Parlamenta lēmums par iebildumu neizteikšanu pret Komisijas 2015. gada 27. aprīļa deleģēto regulu, ar ko groza I pielikumu Eiropas Parlamenta un Padomes Regulā (ES) Nr. 1305/2013 par atbalstu lauku attīstībai no Eiropas Lauksaimniecības fonda lauku attīstībai (C(2015)02802 – 2015/2673(DEA))
   (2016/C 353/23)

      Eiropas Parlaments,

               —

               ņemot vērā Komisijas deleģēto regulu (C(2015)02802),

               —

               ņemot vērā Komisijas 2015. gada 3. februāra vēstuli, kurā tā lūdz paziņot, ka Parlaments neizteiks iebildumus pret Komisijas deleģēto regulu,

               —

               ņemot vērā Lauksaimniecības un lauku attīstības komitejas 2015. gada 6. maija vēstuli Komiteju priekšsēdētāju konferences priekšsēdētājam,

               —

               ņemot vērā Līguma par Eiropas Savienības darbību 290. pantu,

               —

               ņemot vērā Eiropas Parlamenta un Padomes 2013. gada 17. decembra Regulu (ES) Nr. 1305/2013 par atbalstu lauku attīstībai no Eiropas Lauksaimniecības fonda lauku attīstībai (ELFLA) un ar ko atceļ Padomes Regulu (EK) Nr. 1698/2005 (1), un jo īpaši tās 58. panta 7. punktu un 83. panta 5. punktu,

               —

               ņemot vērā Lauksaimniecības un lauku attīstības komitejas ieteikumu lēmumam,

               —

               ņemot vērā Reglamenta 105. panta 6. punktu,

               —

               ņemot vērā to, ka netika izteikti iebildumi tā Reglamenta 105. panta 6. punkta trešajā un ceturtajā ievilkumā noteiktajā laikaposmā, kas beidzās 2015. gada 19. maijā,

               A.

               tā kā Padomes Regulas (ES, Euratom) Nr. 1311/2013 19. panta 1. punkts paredz, ka daudzgadu finanšu shēma jāpārskata tad, ja pēc 2014. gada 1. janvāra tiek pieņemtas programmas saskaņā ar dalīto pārvaldību attiecībā uz, inter alia, Eiropas Lauksaimniecības fondu lauku attīstībai, un pārskatīšanas mērķis ir 2014. gadā neizmantotās piešķirtās summas pārvietot uz turpmākiem gadiem, tādā veidā pārsniedzot izdevumu atbilstīgo maksimālo apjomu;

               B.

               tā kā Bulgārijas, Čehijas Republikas, Īrijas, Grieķijas, Spānijas, Horvātijas, Itālijas, Kipras, Luksemburgas, Ungārijas, Maltas, Rumānijas un Zviedrijas lauku attīstības programmas, kā arī dažas no Beļģijas, Vācijas, Francijas un Apvienotās Karalistes reģionālajām programmām līdz 2014. gada beigām vēl nebija gatavas pieņemšanai;

               C.

               tā kā Regula (ES, Euratom) Nr. 1311/2013 ir pārskatīta ar Padomes Regulu (ES, Euratom) 2015/623, un Eiropas Lauksaimniecības fondam lauku attīstībai atbilstošie neizlietotie 2014. gada piešķīrumi ir pārvietoti uz 2015. un 2016. gada izdevumu maksimālajiem apjomiem;

               D.

               tā kā tāpēc Regulas (ES) Nr. 1305/2013 I pielikums, kas nosaka lauku attīstībai piešķirtā Savienības atbalsta sadalījumu 2014.–2020. gadam, būtu attiecīgi jāgroza;

               E.

               tā kā deleģētā regula ir būtiska, lai varētu sekmīgi un savlaicīgi pieņemt lauku attīstības programmas, ir lietderīgi paredzēt, ka šī regula stājas spēkā nākamajā dienā pēc tās publicēšanas Eiropas Savienības Oficiālajā Vēstnesī,

               1.

               paziņo, ka tas neizsaka iebildumus pret deleģēto regulu;

               2.

               uzdod priekšsēdētājam šo lēmumu nosūtīt Padomei un Komisijai.

      (1)  OV L 347, 20.12.2013., 487. lpp.


title: Padomes Lēmums 2012/515/KĀDP ( 2012. gada 24. septembris ), ar ko groza un pagarina Lēmumu 2010/565/KĀDP par Eiropas Savienības konsultāciju un palīdzības misiju saistībā ar drošības sektora reformu Kongo Demokrātiskajā Republikā ( EUSEC RD Congo )

text:
               25.9.2012

               LV

               Eiropas Savienības Oficiālais Vēstnesis

               L 257/18

         PADOMES LĒMUMS 2012/515/KĀDP
   (2012. gada 24. septembris),
   ar ko groza un pagarina Lēmumu 2010/565/KĀDP par Eiropas Savienības konsultāciju un palīdzības misiju saistībā ar drošības sektora reformu Kongo Demokrātiskajā Republikā (EUSEC RD Congo)
   EIROPAS SAVIENĪBAS PADOME,
   ņemot vērā Līgumu par Eiropas Savienību un jo īpaši tā 28. pantu, 42. panta 4. punktu un 43. panta 2. punktu,
   ņemot vērā Savienības Augstās pārstāves ārlietās un drošības politikas jautājumos priekšlikumu,
   tā kā:

               (1)

               Padome 2010. gada 21. septembrī pieņēma Lēmumu 2010/565/KĀDP par Eiropas Savienības konsultāciju un palīdzības misiju saistībā ar drošības sektora reformu Kongo Demokrātiskajā Republikā (EUSEC RD Congo) (1), kurā jaunākie grozījumi ir izdarīti ar Lēmumu 2011/538/KĀDP (2). EUSEC RD Congo termiņš beidzas 2012. gada 30. septembrī.

               (2)

               Politikas un drošības komiteja 2012. gada 13. jūlijā apstiprināja ieteikumu, ka EUSEC RD Congo būtu jāpagarina uz gadu, kam sekotu divpadsmit mēnešus ilgs galīgais pārejas posms, kura mērķis būtu nodot misijas uzdevumus.

               (3)

               Tādējādi EUSEC RD Congo termiņš būtu jāpagarina līdz 2013. gada 30. septembrim.

               (4)

               Ir jānosaka finanšu atsauces summa, kas paredzēta, lai segtu ar EUSEC RD Congo saistītos izdevumus laikposmā no 2012. gada 1. oktobra līdz 2013. gada 30. septembrim.

               (5)

               Ir arī jāpielāgo konkrēti noteikumi attiecībā uz ES klasificētu informāciju.

               (6)

                  EUSEC RD Congo tiks īstenota situācijā, kas var pasliktināties un varētu kavēt Līguma 21. pantā izklāstīto Savienības ārējās darbības mērķu sasniegšanu,

         IR PIEŅĒMUSI ŠO LĒMUMU.
   1. pants
   Lēmumu 2010/565/KĀDP groza šādi:

               1)

               lēmuma 9. panta 1. punktam pievieno šādu daļu:
               "Ar misiju saistīto izdevumu segšanai paredzētā finanšu atsauces summa laikposmam no 2012. gada 1. oktobra līdz 2013. gada 30. septembrim ir EUR 11 000 000.";

               2)

               lēmuma 13. pantu aizstāj ar šādu:
               "13. pants
               Klasificētas informācijas izpaušana
               1.   Saskaņā ar Padomes Lēmumu 2011/292/ES (3) par drošības noteikumiem ES klasificētas informācijas aizsardzībai AP ir pilnvarots attiecīgos gadījumos un atbilstīgi misijas vajadzībām nodot ar šo lēmumu saistītām trešām valstīm misijas vajadzībām sagatavotu ES klasificētu informāciju un dokumentus ar slepenības pakāpi līdz "CONFIDENTIEL UE / EU CONFIDENTIAL".
               2.   AP ir arī pilnvarots saskaņā ar Lēmumu 2011/292/ES atbilstīgi misijas operatīvajām vajadzībām nodot ANO ES klasificētu informāciju un dokumentus, kuri izstrādāti misijas vajadzībām un kuru slepenības pakāpe ir līdz ‧RESTREINT UE / EU RESTRICTED‧. Šajā nolūkā panāk vienošanos starp AP un kompetentajām ANO iestādēm.
               3.   Īpašu un neatliekamu operatīvu vajadzību gadījumā AP ir arī pilnvarots saskaņā ar Lēmumu 2011/292/ES nodot uzņēmējvalstij misijas vajadzībām sagatavotu ES klasificētu informāciju un dokumentus ar slepenības pakāpi līdz "RESTREINT UE / EU RESTRICTED". Šajā nolūkā panāk vienošanos starp AP un kompetentajām uzņēmējvalsts iestādēm.
               4.   AP ir pilnvarots nodot ar šo lēmumu saistītām trešām valstīm ES neklasificētus dokumentus, kas ir saistīti ar Padomes apspriedēm attiecībā uz misiju un uz ko saskaņā ar Padomes reglamenta (4) 6. panta 1. punktu attiecas pienākums ievērot dienesta noslēpumu.
               5.   Pilnvaras, kas minētas 1. līdz 4. punktā, kā arī pilnvaras noslēgt 2. un 3. punktā minētās vienošanās, AP var deleģēt savā pakļautībā esošām personām, civilajam operāciju komandierim un/vai misijas vadītājam.

               3)

               lēmuma 15. panta 3. punktu aizstāj ar šādu:
               "3.   Misijas vadītājam palīdz misijas drošības amatpersona (MSO), kas ir viņa pakļautībā un kas uztur arī funkcionālu saikni ar Eiropas Ārējās darbības dienestu (EĀDD).";

               4)

               lēmuma 17. panta otro daļu aizstāj ar šādu:
               "To piemēro līdz 2013. gada 30. septembrim.".

         2. pants
   Šis lēmums stājas spēkā tā pieņemšanas dienā.

      Briselē, 2012. gada 24. septembrī

            Padomes vārdā –

            priekšsēdētājs

         A. D. MAVROYIANNIS

      (1)  OV L 248, 22.9.2010., 59. lpp.

      (2)  OV L 236, 13.9.2011., 10. lpp.

      (3)  OV L 141, 27.5.2011., 17. lpp.

      (4)  Padomes Lēmums 2009/937/ES (2009. gada 1. decembris), ar ko pieņem Padomes reglamentu (OV L 325, 11.12.2009., 35. lpp.).";


title: Lēmums izbeigt formālo izmeklēšanas procedūru pēc EBTA valsts atsaukuma – 2014. gada PCC elektroenerģijas līgums un 2014. gada elektropārvades nolīgums

text:
               11.2.2016

               LV

               Eiropas Savienības Oficiālais Vēstnesis

               C 52/14

         Lēmums izbeigt formālo izmeklēšanas procedūru pēc EBTA valsts atsaukuma
   2014. gada PCC elektroenerģijas līgums un 2014. gada elektropārvades nolīgums
   (2016/C 52/09)
   Ar 2015. gada 17. jūnija Lēmumu Nr. 238/15/COL EBTA Uzraudzības iestāde saskaņā ar Uzraudzības un Tiesas nolīguma 3. protokola II daļas 4. panta 4. punktu ir izlēmusi slēgt formālo izmeklēšanas procedūru, kas tika sākta 2014. gada 10. decembrī ar Lēmumu Nr. 543/14/COL attiecībā uz i) 2014. gada 17. martā starp Landsvirkjun hf. un PCC Bakki Silicon hf. parakstīto elektroenerģijas līgumu un ii) 2014. gada 7. februārī starp Landsnet hf. un PCC Bakki Silicon noslēgto elektropārvades nolīgumu.
   Lietai vairs nav pamata, jo EBTA valsts ir atsaukusi paziņojumu un puses ir izbeigušas līgumus pirms to stāšanās spēkā.
   Lēmuma autentiskais teksts bez konfidenciālas informācijas ir pieejams EBTA Uzraudzības iestādes tīmekļa vietnē:
   http://www.eftasurv.int/state-aid/state-aid-register/.


title: 2012/738/ES: Padomes Lēmums ( 2012. gada 13. novembris ) par to, lai Eiropas Savienības vārdā noslēgtu Pārtikas palīdzības konvenciju

text:
               30.11.2012

               LV

               Eiropas Savienības Oficiālais Vēstnesis

               L 330/1

         PADOMES LĒMUMS
   (2012. gada 13. novembris)
   par to, lai Eiropas Savienības vārdā noslēgtu Pārtikas palīdzības konvenciju
   (2012/738/ES)
   EIROPAS SAVIENĪBAS PADOME,
   ņemot vērā Līgumu par Eiropas Savienības darbību un jo īpaši tā 214. panta 4. punktu saistībā ar 218. panta 6. punkta a) apakšpunktu,
   ņemot vērā Eiropas Komisijas priekšlikumu,
   ņemot vērā Eiropas Parlamenta piekrišanu,
   tā kā:

               (1)

               Savienība ir pievienojusies 1999. gada Pārtikas atbalsta konvencijai (1) (turpmāk “1999. gada PAK”), kura zaudē spēku 2012. gada 1. jūlijā.

               (2)

               Saskaņā ar Padomes Lēmumu 2012/511/ES (2) Pārtikas palīdzības konvencija (“Konvencija”) tika parakstīta 2012. gada 23. jūlijā, ņemot vērā tās noslēgšanu.

               (3)

               Savienības interesēs ir pievienoties Konvencijai, jo tā palīdzētu sasniegt humānās palīdzības mērķus, kas minēti Līguma par Eiropas Savienības darbību 214. panta 1. punktā.

               (4)

               Konvencija būtu jāapstiprina,

         IR PIEŅĒMUSI ŠO LĒMUMU.
   1. pants
   Ar šo Savienības vārdā tiek apstiprināta Pārtikas palīdzības konvencija (turpmāk “Konvencija”).
   Konvencijas teksts ir pievienots šim lēmumam.
   2. pants
   Komisija lemj par ikgadējām saistībām, kuras Savienības vārdā jāuzņemas saskaņā ar Konvencijas 5. pantu, un paziņo par šīm saistībām komitejas sekretariātam.
   3. pants
   Komisija Savienības vārdā sniedz gada ziņojumus un piedalās informācijas apmaiņā saskaņā ar Konvencijas 6. pantu.
   4. pants
   Padomes priekšsēdētājs norīko personu vai personas, kas tiesīgas Savienības vārdā deponēt Konvencijas 12. pantā paredzēto apstiprinājuma instrumentu, lai paustu Savienības piekrišanu uzņemties šīs Konvencijas saistības (3).
   5. pants
   Šis lēmums stājas spēkā tā pieņemšanas dienā.

      Briselē, 2012. gada 13. novembrī

            Padomes vārdā –

            priekšsēdētājs

         V. SHIARLY

      (1)  OV L 222, 24.8.1999., 40. lpp.

      (2)  OV L 256, 22.9.2012., 3. lpp.

      (3)  Konvencijas spēkā stāšanās datumu Padomes Ģenerālsekretariāts publicēs Eiropas Savienības Oficiālajā Vēstnesī.

      TULKOJUMS
      PĀRTIKAS PALĪDZĪBAS KONVENCIJA
      PREAMBULA
      ŠĪS KONVENCIJAS PUSES,
      APSTIPRINOT savu pastāvīgo apņemšanos ievērot joprojām spēkā esošos 1999. gada Pārtikas atbalsta konvencijas mērķus – veicināt pārtikas nodrošinājumu pasaulē un uzlabot starptautiskās sabiedrības spēju reaģēt uz ārkārtas situācijām pārtikas jomā un citām jaunattīstības valstu vajadzībām pēc pārtikas;
      CENŠOTIES uzlabot pārtikas palīdzības efektivitāti, lietderību un kvalitāti dzīvības saglabāšanā un visneaizsargātāko iedzīvotāju ciešanu novēršanā, jo īpaši ārkārtas situācijās, stiprinot starptautisko sadarbību un koordināciju, jo īpaši starp Pusēm un ieinteresētajām personām;
      ATZĪSTOT, ka neaizsargātajām iedzīvotāju grupām ir īpašas pārtikas un uztura vajadzības;
      APLIECINOT, ka valstis ir primāri atbildīgas par savu valsts pārtikas nodrošinājumu, un tāpēc, lai pakāpeniski īstenotu tiesības uz pienācīgu pārtiku, kā noteikts Pārtikas un lauksaimniecības organizācijas (FAO) “Brīvprātīgi piemērojamās pamatnostādnēs tiesību uz pienācīgu pārtiku pakāpeniskas īstenošanas atbalstam valstu pārtikas nodrošinājuma kontekstā”, ko FAO padome pieņēma 2004. gada novembrī;
      ROSINOT ar pārtiku nenodrošināto valstu valdības izstrādāt un īstenot valstu stratēģijas, kas pievērš uzmanību pārtikas nepietiekamības pamatcēloņiem, izmantojot ilgtermiņa pasākumus, un kas nodrošinātu pienācīgu saikni starp palīdzības, atjaunošanas un attīstības darbībām;
      ATSAUCOTIES uz starptautiskajām humanitārajām tiesībām un humānās palīdzības pamatprincipiem – cilvēcību, objektivitāti, neitralitāti un neatkarību;
      ATSAUCOTIES uz Stokholmā 2003. gada 17. jūnijā atbalstīto iniciatīvu par humānās palīdzības sniegšanas principiem un labo praksi;
      ATZĪSTOT, ka Pusēm ir sava politika, kas ir saistīta ar pārtikas palīdzības sniegšanu ārkārtas situācijās un situācijās, kas tādas nav;
      ŅEMOT VĒRĀ 1996. gadā Romā pieņemto Pasaules pārtikas sammita Rīcības plānu, kā arī Piecus Romas principus par ilgtspējīgu pārtikas nodrošinājumu pasaulē, kas norādīti 2009. gada Vispasaules sammita par pārtikas nodrošinātību deklarācijā, jo īpaši apņemšanos panākt nodrošinātību ar pārtiku visās valstīs un notiekošos centienus samazināt nabadzību un izskaust badu, kas tika atkārtoti apstiprināti Apvienoto Nāciju Organizācijas Ģenerālās asamblejas ANO Tūkstošgades deklarācijā;
      ŅEMOT VĒRĀ saistības, ko līdzekļu devējas valstis un saņēmējvalstis uzņēmušās, lai uzlabotu attīstības palīdzības efektivitāti, piemērojot Ekonomiskās sadarbības un attīstības organizācijas (ESAO) 2005. gadā pieņemtās Parīzes Deklarācijas par palīdzības efektivitāti principus;
      APŅEMOTIES rīkoties saskaņā ar Pasaules Tirdzniecības organizācijas (PTO) saistībām, jo īpaši PTO priekšrakstiem par pārtikas atbalstu;
      IR VIENOJUŠĀS PAR TURPMĀKO
      1. pants
      Mērķi
      Šīs Konvencijas mērķi ir glābt dzīvības, samazināt badu, uzlabot nodrošinātību ar pārtiku un uzlabot uzturvērtības statusu visneaizsargātākajiem iedzīvotājiem:

                  a)

                  risinot visneaizsargātāko iedzīvotāju pārtikas un uztura vajadzības, izmantojot saistības, ko Puses uzņēmušās, lai sniegtu pārtikas palīdzību, kas uzlabo piekļuvi adekvātai, nekaitīgai un uzturvielām bagātai pārtikai un šādas pārtikas patēriņu;

                  b)

                  nodrošinot, ka pārtikas palīdzība, kas tiek sniegta visneaizsargātākajiem iedzīvotājiem, ir atbilstīga, savlaicīga, efektīva, racionāla un balstīta uz vajadzībām un kopīgiem principiem; un

                  c)

                  atvieglojot informācijas apmaiņu, sadarbību un koordināciju un nodrošinot forumu diskusijām, lai uzlabotu Pušu resursu efektīvu, racionālu un saskaņotu izmantojumu, reaģējot uz vajadzībām.

            2. pants
      Pārtikas palīdzības principi
      Pusēm, sniedzot un piegādājot pārtikas palīdzību visneaizsargātākajiem iedzīvotājiem, vienmēr būtu jāievēro šādi principi:

                  a)

                  pārtikas palīdzības vispārējie principi:

                              i)

                              sniegt pārtikas palīdzību tikai tad, ja tā ir visefektīvākais un atbilstīgākais līdzeklis visneaizsargātāko iedzīvotāju pārtikas vai uztura vajadzību risināšanai;

                              ii)

                              sniegt pārtikas palīdzību, ņemot vērā saņēmējvalstu ilgtermiņa rehabilitācijas un attīstības mērķus, vienlaikus vajadzības gadījumā atbalstot plašāku mērķi panākt nodrošinātību ar pārtiku;

                              iii)

                              sniegt pārtikas palīdzību tādā veidā, kas aizsargā iztikas avotus un nostiprina neaizsargāto iedzīvotāju un vietējo kopienu paļaušanos uz pašu spēkiem un noturību, kā arī – kas novērš pārtikas nodrošinājuma krīzes, sagatavo tām, mazina šādas krīzes un reaģē uz tām;

                              iv)

                              sniegt pārtikas palīdzību tā, lai izvairītos no atkarības un mazinātu tiešu un netiešu nelabvēlīgu ietekmi uz saņēmējiem un citiem;

                              v)

                              sniegt pārtikas palīdzību tā, lai nelabvēlīgi neietekmētu vietējo ražošanu, tirgus nosacījumus, tirdzniecības struktūras un komerciālo tirdzniecību vai pirmās nepieciešamības preču cenu neaizsargātajiem iedzīvotājiem;

                              vi)

                              sniegt pārtikas atbalstu pilnīgas dotācijas veidā, kad vien tas ir iespējams;

                  b)

                  pārtikas palīdzības efektivitātes principi:

                              i)

                              lai palielinātu summu, kas pieejama tērēšanai pārtikas palīdzībai neaizsargātajiem iedzīvotājiem un veicinātu efektivitāti, pēc iespējas samazināt saistītās izmaksas;

                              ii)

                              aktīvi censties sadarboties, koordinēt un apmainīties ar informāciju, lai uzlabotu pārtikas palīdzības programmu efektivitāti un lietderību, kā arī saskanību starp pārtikas palīdzību un saistītām politikas jomām un instrumentiem;

                              iii)

                              pēc iespējas un vajadzības gadījumā iepirkt pārtiku un citas pārtikas palīdzības sastāvdaļas vietējā vai reģionālā līmenī;

                              iv)

                              pēc iespējas arvien vairāk nodrošināt nesaistītu pārtikas palīdzību skaidras naudas izteiksmē, pamatojoties uz vajadzībām;

                              v)

                              pārtikas atbalstu pārvērst naudā tikai tad, ja ir konstatēta šāda vajadzība, un uzlabot neaizsargātu iedzīvotāju nodrošinātību ar pārtiku; balstīt pārvēršanu naudā uz pārredzamu un objektīvu tirgus analīzi un izvairīties no uzņēmumu pārvietošanas;

                              vi)

                              nodrošināt, ka pārtikas palīdzība netiek izmantota, lai veicinātu Pušu tirgus attīstības mērķus;

                              vii)

                              cik vien iespējams izvairīties no pārtikas atbalsta reeksporta, izņemot, lai novērstu vai reaģētu uz ārkārtas situāciju; reeksportēt pārtikas atbalstu tikai tādā veidā, kas nepieļauj uzņēmumu pārvietošanu;

                              viii)

                              vajadzības gadījumā atzīt, ka attiecīgajām iestādēm vai attiecīgajām ieinteresētajām personām ir galvenā loma un atbildība par pārtikas palīdzības operāciju organizāciju, koordinēšanu un īstenošanu;

                  c)

                  pārtikas palīdzības sniegšanas principi:

                              i)

                              mērķtiecīgi virzīt pārtikas palīdzību atbilstīgi visneaizsargātāko iedzīvotāju pārtikas un uztura vajadzībām;

                              ii)

                              iesaistīt saņēmējus viņu vajadzību novērtēšanā un pārtikas palīdzības plānošanā, īstenošanā, pārraudzībā un novērtēšanā, kā arī vajadzības gadījumā citas atbilstīgas ieinteresētās personas;

                              iii)

                              sniegt pārtikas palīdzību, kas atbilst piemērojamiem nekaitīguma un kvalitātes standartiem un kas respektē kultūras un vietējos ēšanas paradumus, kā arī saņēmēju uztura vajadzības;

                              iv)

                              atbalstīt pārtikas palīdzības saņēmēju cieņu;

                  d)

                  pārtikas palīdzības pārskatatbildības principi:

                              i)

                              veikt konkrētus un atbilstīgus pasākumus, lai stiprinātu pārtikas palīdzības politikas, programmu un darbību atbildību un pārredzamību;

                              ii)

                              regulāri un pārskatāmi pārraudzīt, novērtēt un informēt par pārtikas palīdzības darbību rezultātiem un ietekmi, lai vēl vairāk attīstītu labāko praksi un palielinātu to efektivitāti.

            3. pants
      Saistība ar PTO nolīgumiem
      Nekas šajā Konvencijā nav atkāpe no jebkurām pastāvošām vai turpmākām PTO saistībām, kas piemērojamas starp Pusēm. Ja ir pretrunas starp šādām saistībām un šo Konvenciju, noteicošās ir pirmās minētās saistības. Nekas šajā Konvencijā neskar nostāju, ko Puse var pieņemt jebkurās sarunās PTO ietvaros.
      4. pants
      Atbilstīgā valsts, atbilstīgie neaizsargātie iedzīvotāji, atbilstīgie produkti, atbilstīgās darbības un saistītās izmaksas
      1.   “Atbilstīga valsts” ir jebkura valsts ESAO Attīstības palīdzības komitejas (DAC) oficiālās attīstības palīdzības saņēmēju sarakstā, vai jebkura cita valsts, kas noteikta reglamenta un īstenošanas noteikumos.
      2.   “Atbilstīgie neaizsargātie iedzīvotāji” ir neaizsargātie iedzīvotāji jebkurā atbilstīgajā valstī.
      3.   “Atbilstīgie produkti” ir produkti cilvēku patēriņam, kas atbilst darbības valsts attiecīgajai valsts politikai un tiesību aktiem, tostarp attiecīgā gadījumā piemērojamajiem starptautiskajiem pārtikas nekaitīguma un kvalitātes standartiem, kā arī produkti, kas palīdz apmierināt pārtikas vajadzības un aizsargāt iztikas avotus ārkārtas un ātras atgūšanās situācijās. Atbilstīgo produktu saraksts ir iekļauts reglamenta un īstenošanas noteikumos.
      4.   Atbilstīgās darbības, lai izpildītu Puses minimālās ikgadējās saistības saskaņā ar 5. pantu, atbilst 1. pantam un ietver vismaz šādas darbības:

                  a)

                  atbilstīgo produktu nodrošināšana un izplatīšana;

                  b)

                  skaidras naudas un kuponu sniegšana; un

                  c)

                  uztura intervence.

            Šīs atbilstīgās darbības ir sīkāk izklāstītas reglamenta un īstenošanas noteikumos.
      5.   Saistītās izmaksas, kuras var izmantot, lai izpildītu Puses minimālās ikgadējās saistības saskaņā ar 5. pantu, atbilst 1. pantam un ietver tikai tās izmaksas, kas ir tieši saistītas ar atbilstīgo darbību nodrošināšanu, kā sīkāk izklāstīts reglamenta un īstenošanas noteikumos.
      5. pants
      Saistības
      1.   Lai sasniegtu šīs Konvencijas mērķus, katra Puse piekrīt uzņemties pārtikas palīdzības ikgadējas saistības, kas noteiktas saskaņā ar to tiesību aktiem un noteikumiem. Katras Puses saistības dēvē par “minimālajām ikgadējām saistībām”.
      2.   Minimālās ikgadējās saistības izsaka kā vērtību vai daudzumu, kas sīkāk izklāstīts reglamenta un īstenošanas noteikumos. Puse savas saistības var izvēlēties izteikt vai nu kā minimālo vērtību, vai kā minimālo daudzumu, vai apvienojot abus.
      3.   Minimālās ikgadējās saistības vērtības izteiksmē var izteikt Puses izvēlētā valūtā. Minimālās ikgadējās saistības daudzuma izteiksmē var izteikt graudu ekvivalenta tonnās vai citās mērvienībās, kas paredzētas saskaņā ar reglamenta un īstenošanas noteikumiem.
      4.   Katra Puse paziņo sekretariātam par savām sākotnējām minimālajām ikgadējām saistībām pēc iespējas drīz un ne vēlāk kā sešus mēnešus pēc šīs Konvencijas stāšanās spēkā vai arī trīs mēnešu laikā no tās pievienošanās šai Konvencijai.
      5.   Katra Puse paziņo sekretariātam par visām izmaiņām minimālajās ikgadējās saistībās turpmākajiem gadiem ne vēlāk kā piecpadsmitajā decembra dienā gadā pirms izmaiņu veikšanas.
      6.   Sekretariāts paziņo atjauninātās minimālās ikgadējās saistības visām Pusēm, cik drīz vien iespējams un ne vēlāk kā katra gada pirmajā janvāra dienā.
      7.   Iemaksas, kas veiktas, lai izpildītu minimālās ikgadējās saistības, būtu pēc iespējas jāveic pilnīgas dotācijas veidā. Attiecībā uz pārtikas palīdzību, ko ņem vērā Puses saistību izpildē, ne mazāk kā 80 % palīdzības, kas tiek sniegta atbilstīgajām valstīm un atbilstīgajiem neaizsargātajiem iedzīvotājiem, kā sīkāk izklāstīts reglamenta un īstenošanas noteikumos, ir pilnīgas dotācijas veidā. Puses pēc iespējas cenšas pakāpeniski pārsniegt šo procentuālo daļu. Iemaksas, kas nav iemaksātas pilnīgu dotāciju veidā, būtu jānorāda katras Puses gada ziņojumā.
      8.   Puses apņemas veikt visus pārtikas palīdzības darījumus saskaņā ar šo Konvenciju tādā veidā, lai nekaitētu parastajiem ražošanas un starptautiskās tirdzniecības modeļiem.
      9.   Puses nodrošina, ka pārtikas palīdzības sniegšana nav tieši vai netieši, formāli vai neformāli, skaidri vai pastarpināti saistīta ar lauksaimniecības produktu vai citu preču un pakalpojumu komerciālo eksportu uz saņēmējvalstīm.
      10.   Lai izpildītu savas minimālās ikgadējās saistības, neatkarīgi no tā, vai tās izteiktas kā vērtība vai daudzums, Puse veic iemaksas, kas ir saskaņā ar šo Konvenciju un ko veido finansējums atbilstīgajiem produktiem un darbībām, un saistītās izmaksas, kā paredzēts 4. pantā un sīkāk izklāstīts reglamenta un īstenošanas noteikumos.
      11.   Iemaksas, kas veiktas, lai izpildītu minimālās ikgadējās saistības saskaņā ar šo Konvenciju, var būt paredzētas tikai atbilstīgajām valstīm vai atbilstīgajiem neaizsargātajiem iedzīvotājiem, kā noteikts 4. pantā un kā sīkāk izklāstīts reglamenta un īstenošanas noteikumos.
      12.   Pušu iemaksas var sniegt divpusēji, izmantojot starpvaldību vai citas starptautiskas organizācijas, vai ar citu pārtikas palīdzības partneru starpniecību, bet ne ar citu Pušu starpniecību.
      13.   Katra Puse dara visu iespējamo, lai izpildītu savas minimālās ikgadējās saistības. Ja Puse nespēj izpildīt savas minimālās ikgadējās saistības konkrētajā gadā, tā sīki apraksta saistību nepildīšanas apstākļus savā gada ziņojumā par minēto gadu. Neizpildīto summu pieskaita Puses minimālajām ikgadējām saistībām nākamajā gadā, ja vien komiteja, kas izveidota saskaņā ar 7. pantu, nenolemj citādi, vai ja summas nepieskaitīšanu attaisno neparedzēti apstākļi.
      14.   Ja Puses iemaksa pārsniedz tās minimālās ikgadējās saistības, pārpalikuma summu, bet ne vairāk par pieciem procentiem no tās minimālajām ikgadējām saistībām, var ieskaitīt kā minētās Puses iemaksu nākamajā gadā.
      6. pants
      Gada ziņojumi un informācijas apmaiņa
      1.   Deviņdesmit dienu laikā pēc kalendārā gada beigām katra Puse sekretariātam iesniedz gada ziņojumu saskaņā ar reglamenta un īstenošanas noteikumiem, kurā sīki izklāstīts, kā tā ir izpildījusi savas minimālās ikgadējās saistības atbilstīgi šai Konvencijai.
      2.   Šajā gada ziņojumā iekļauj aprakstošo daļu, kurā var ietvert informāciju par to, kā Puses pārtikas palīdzības politika, programmas un darbības veicinājušas šīs Konvencijas mērķus un principus.
      3.   Pusēm būtu pastāvīgi jāapmainās ar informāciju par savu pārtikas palīdzības politiku un programmām, kā arī ar šīs politikas un programmu novērtējuma rezultātiem.
      7. pants
      Pārtikas palīdzības komiteja
      1.   Ar šo tiek izveidota Pārtikas palīdzības komiteja (“komiteja”), kurā ietilpst visas šīs Konvencijas Puses.
      2.   Komiteja pieņem lēmumus oficiālās sesijās un veic funkcijas, kas ir vajadzīgas, lai īstenotu šīs Konvencijas noteikumus atbilstīgi Konvencijas principiem un mērķiem.
      3.   Komiteja pieņem noteikumus, kas reglamentē tās darbību; tā var arī pieņemt noteikumus, kuros sīkāk izklāstīti šīs Konvencijas noteikumi, lai nodrošinātu, ka tie tiek pareizi īstenoti. 1999. gada Pārtikas atbalsta konvencijas Pārtikas atbalsta komitejas 2012. gada 25. aprīļa dokuments FAC(11/12)1 kalpo par šīs Konvencijas sākotnējiem reglamenta un īstenošanas noteikumiem. Pēc tam komiteja var nolemt grozīt minētos reglamenta un īstenošanas noteikumus.
      4.   Komiteja pieņem lēmumus vienprātīgi, kas nozīmē, ka neviena Puse oficiāli neiebilst pret komitejas ierosinātu lēmumu par oficiālā sesijā apspriestu jautājumu. Oficiāli iebildumi var rasties vai nu oficiālā sesijā, vai trīsdesmit dienu laikā pēc oficiālas sesijas protokola, kurā reģistrēti attiecīgie ierosinātie lēmumi, izplatīšanas.
      5.   Katram gadam sekretariāts komitejai sagatavo kopsavilkuma ziņojumu, kas jāizstrādā, jāpieņem un jāpublicē saskaņā ar reglamenta un īstenošanas noteikumiem.
      6.   Komitejai būtu jānodrošina forums diskusijām starp Pusēm par pārtikas palīdzības jautājumiem, piemēram, nepieciešamību mobilizēt atbilstošas un savlaicīgas resursu saistības, lai risinātu pārtikas un uztura vajadzības, jo sevišķi īpašās ārkārtas un krīzes situācijās. Tai vajadzētu sekmēt informācijas apmaiņu un izplatīšanu citām ieinteresētajām personām un būtu jāapspriežas ar šīm personām un jāsaņem informāciju no tām, lai atbalstītu komitejas diskusijas.
      7.   Katra Puse izraugās pārstāvi, kas no sekretariāta saņem paziņojumus un citu informāciju.
      8. pants
      Komitejas priekšsēdētājs un priekšsēdētāja vietnieks
      1.   Pēdējā oficiālajā sesijā, kas notiek katru gadu, komiteja lemj par priekšsēdētāju un priekšsēdētāja vietnieku nākamajam gadam.
      2.   Priekšsēdētājam ir šādi pienākumi:

                  a)

                  apstiprināt darba kārtības projektu katrai oficiālajai sesijai vai neformālajai sanāksmei;

                  b)

                  vadīt oficiālās sesijas vai neformālās sanāksmes;

                  c)

                  atklāt un slēgt katru oficiālo sesiju vai neformālo sanāksmi;

                  d)

                  iesniegt darba kārtības projektu pieņemšanai Komitejā katras oficiālās sesijas vai neformālās sanāksmes sākumā;

                  e)

                  virzīt diskusijas un nodrošināt, lai tiktu ievērotas reglamenta un īstenošanas noteikumos precizētās procedūras;

                  f)

                  aicināt Puses runāt;

                  g)

                  lemt par darba kārtības jautājumiem saskaņā ar attiecīgajiem reglamenta un īstenošanas noteikumiem; un

                  h)

                  uzdot jautājumus un paziņot lēmumus.

            3.   Ja priekšsēdētāja nav klāt visas oficiālās sesijas vai neformālās sanāksmes vai tās daļas laikā vai viņš īslaicīgi nespēj pildīt priekšsēdētāja amatu, priekšsēdētāja vietnieks rīkojas kā priekšsēdētājs. Priekšsēdētāja un priekšsēdētāja vietnieka prombūtnē komiteja ieceļ pagaidu priekšsēdētāju.
      4.   Ja kāda iemesla dēļ priekšsēdētājs nespēj turpināt pildīt priekšsēdētāja amatu, priekšsēdētāja vietnieks kļūst par priekšsēdētāju līdz gada beigām.
      9. pants
      Oficiālas sesijas un neformālas sanāksmes
      1.   Komiteja rīko oficiālas sesijas un neformālas sanāksmes saskaņā ar reglamenta un īstenošanas noteikumiem.
      2.   Komiteja rīko vismaz vienu oficiālo sesiju gadā.
      3.   Komiteja rīko papildu oficiālas sesijas un neformālas sanāksmes pēc priekšsēdētāja pieprasījuma vai pēc vismaz trīs Pušu pieprasījuma.
      4.   Komiteja var uzaicināt novērotājus un attiecīgās ieinteresētās personas, kuras vēlas apspriest konkrētus ar pārtikas palīdzību saistītus jautājumus, piedalīties tās oficiālajās sesijās vai neformālajās sanāksmēs saskaņā ar reglamenta un īstenošanas noteikumiem.
      5.   Komiteja sanāk vietā, kuru nosaka saskaņā ar reglamenta un īstenošanas noteikumiem.
      6.   Oficiālo sesiju un neformālo sanāksmju darba kārtību izstrādā saskaņā ar reglamenta un īstenošanas noteikumiem.
      7.   Oficiālās sesijas protokolu, kurā ietver visus ierosinātos komitejas lēmumus, izplata trīsdesmit dienu laikā pēc oficiālās sesijas.
      10. pants
      Sekretariāts
      1.   Komiteja izraugās sekretariātu un lūdz tā pakalpojumus saskaņā ar reglamenta un īstenošanas noteikumiem. Komiteja lūdz Starptautisko Graudu padomi (SGP), lai tās sekretariāts darbotos kā Komitejas sākotnējais sekretariāts.
      2.   Sekretariāts pilda pienākumus, kas noteikti šajā Konvencijā un reglamenta un īstenošanas noteikumos, veic administratīvos pienākumus, tostarp dokumentu un ziņojumu apstrādi un izplatīšanu, kā arī veic citas funkcijas, ko noteikusi komiteja.
      11. pants
      Strīdu izšķiršana
      Komiteja cenšas atrisināt visus strīdus starp Pusēm par šīs Konvencijas vai reglamenta un īstenošanas noteikumu interpretāciju vai īstenošanu, tostarp visas prasības par šajā Konvencijā paredzēto pienākumu nepildīšanu.
      12. pants
      Parakstīšana un ratifikācija, pieņemšana vai apstiprinājums
      Šī Konvencija ir atvērta parakstīšanai Amerikas Savienotajām Valstīm, Argentīnai, Austrālijai, Austrijas Republikai, Beļģijas Karalistei, Bulgārijas Republikai, Čehijas Republikai, Dānijas Karalistei, Eiropas Savienībai, Francijas Republikai, Grieķijas Republikai, Horvātijas Republikai, Igaunijas Republikai, Itālijas Republikai, Īrijai, Japānai, Kanādai, Kipras Republikai, Latvijas Republikai, Lielbritānijas un Ziemeļīrijas Apvienotajai Karalistei, Lietuvas Republikai, Luksemburgas Lielhercogistei, Maltas Republikai, Nīderlandes Karalistei, Norvēģijas Karalistei, Polijas Republikai, Portugāles Republikai, Rumānijai, Slovākijas Republikai, Slovēnijas Republikai, Somijas Republikai, Spānijas Karalistei, Šveices Konfederācijai, Ungārijai, Vācijas Federatīvajai Republikai un Zviedrijas Karalistei Apvienoto Nāciju Organizācijas galvenajā mītnē Ņujorkā no 2012. gada 11. jūnija līdz 2012. gada 31. decembrim. Šo Konvenciju ratificē, pieņem vai apstiprina katra parakstītājvalsts. Ratifikācijas, pieņemšanas vai apstiprināšanas instrumentus deponē depozitāram.
      13. pants
      Pievienošanās
      1.   Jebkura no 12. pantā uzskaitītajām valstīm, kas nav parakstījusi šo Konvenciju līdz parakstīšanas laikposma beigām, vai Eiropas Savienība, ja tā nav parakstījusi līdz minētajam termiņam, var Konvencijai pievienoties jebkurā laikā pēc minētā laikposma. Pievienošanās instrumentus deponē depozitāram.
      2.   Tiklīdz šī Konvencija būs stājusies spēkā saskaņā ar 15. pantu, tai var pievienoties jebkura valsts, izņemot tās, kuras minētas 12. pantā, vai atsevišķa muitas teritorija, kas ir pilnīgi autonoma savu ārējo tirdzniecības attiecību īstenošanā un kuru ar komitejas lēmumu uzskata par tiesīgu pievienoties. Pievienošanās instrumentus deponē depozitāram.
      14. pants
      Paziņojums par provizorisku piemērošanu
      Jebkura 12. pantā minētā valsts vai Eiropas Savienība, kas gatavojas ratificēt, pieņemt vai apstiprināt šo Konvenciju vai tai pievienoties, vai jebkura valsts vai atsevišķa muitas teritorija, kura ar komitejas lēmumu tiek uzskatīta par tiesīgu pievienoties saskaņā ar 13. panta 2. punktu, bet vēl nav deponējusi savu instrumentu, var jebkurā brīdī depozitāram deponēt paziņojumu par šīs Konvencijas provizorisku piemērošanu. Konvenciju piemēro provizoriski attiecībā uz minēto valsti, atsevišķo muitas teritoriju vai Eiropas Savienību no dienas, kad tā deponējusi savu paziņojumu.
      15. pants
      Stāšanās spēkā
      1.   Šī Konvencija stājas spēkā 2013. gada 1. janvārī, ja līdz 2012. gada 30. novembrim piecas parakstītājvalstis būs deponējušas ratifikācijas, pieņemšanas vai apstiprināšanas instrumentus.
      2.   Ja šī Konvencija nestājas spēkā saskaņā ar 1. punktu, šīs Konvencijas parakstītājvalstis, kuras ir deponējušas ratifikācijas, pieņemšanas vai apstiprinājuma instrumentus, un valstis vai Eiropas Savienība, kas ir deponējušas pievienošanās instrumentus saskaņā ar 13. panta 1. punktu, var vienprātīgi nolemt, ka Konvencija stājas spēkā šo valstu starpā.
      3.   Jebkurā valstī vai atsevišķā muitas teritorijā, vai Eiropas Savienībā, kas ratificē, pieņem, apstiprina Konvenciju vai pievienojas tai pēc Konvencijas stāšanās spēkā, šī Konvencija stājas spēkā dienā, kad deponēts tās ratifikācijas, pieņemšanas, apstiprināšanas vai pievienošanās instruments.
      16. pants
      Novērtēšanas un grozījumu procedūra
      1.   Jebkurā laikā pēc šīs Konvencijas stāšanās spēkā Puse var ierosināt šīs Konvencijas nozīmības novērtējumu vai ierosināt grozījumus Konvencijā. Visus ierosinātos grozījumus sekretariāts izplata visām Pusēm vismaz sešus mēnešus iepriekš, un tos apspriež nākamajā komitejas oficiālajā sesijā pēc paziņošanas laikposma beigām.
      2.   Priekšlikumus par grozījumiem šajā Konvencijā pieņem ar komitejas lēmumu. Sekretariāts paziņo visām Pusēm un depozitāram par visiem grozījumu priekšlikumiem, ko pieņēmusi komiteja. Depozitārs attiecīgi nosūta jebkuru pieņemto grozījumu visām Pusēm.
      3.   Paziņojumu par grozījuma apstiprinājumu nosūta depozitāram. Pieņemtais grozījums stājas spēkā attiecībā uz tām Pusēm, kuras nosūtīja minēto paziņojumu, deviņdesmit dienu laikā pēc dienas, kurā depozitārs ir saņēmis šādus paziņojumus ne mazāk kā no četrām piektdaļām šīs Konvencijas Pušu dienā, kad komiteja pieņēma ierosināto grozījumu. Šāds grozījums stājas spēkā attiecībā uz jebkuru citu Pusi deviņdesmitajā dienā pēc tam, kad šī Puse ir deponējusi savu paziņojumu depozitāram. Komiteja var nolemt izmantot atšķirīgu robežvērtību paziņojumu skaitam, kas vajadzīgs, lai konkrēts grozījums stātos spēkā. Sekretariāts par šādu lēmumu paziņo visām Pusēm un depozitāram.
      17. pants
      Izstāšanās un izbeigšana
      1.   Jebkura Konvencijas Puse var izstāties no šīs Konvencijas jebkura gada beigās, iesniedzot depozitāram un komitejai rakstisku paziņojumu par izstāšanos vismaz deviņdesmit dienas pirms attiecīgā gada beigām. Minētā Puse netiek atbrīvota no savām minimālajām ikgadējām saistībām vai ziņošanas pienākuma, kas tai radās saskaņā ar šo Konvenciju, kamēr tā bija Puse, un kuras nav izpildītas līdz minētā gada beigām.
      2.   Jebkurā laikā pēc šīs Konvencijas stāšanās spēkā, Puse var ierosināt Konvencijas darbības izbeigšanu. Par šādu priekšlikumu rakstiski paziņo sekretariātam un to izplata visām Pusēm vismaz sešus mēnešus pirms tā izskatīšanas komitejā.
      18. pants
      Depozitārs
      1.   Apvienoto Nāciju Organizācijas Ģenerālsekretārs tiek izraudzīts par šīs Konvencijas depozitāru.
      2.   Depozitārs saņem paziņojumu par jebkuru Konvencijas parakstīšanu, ratifikāciju, pieņemšanu, apstiprināšanu, paziņojumu par Konvencijas provizorisku piemērošanu un pievienošanos tai un informē visas Puses un parakstītājvalstis par šādiem paziņojumiem.
      19. pants
      Autentiskie teksti
      Šīs Konvencijas oriģināleksemplārus, kuru teksti angļu un franču valodā ir vienlīdz autentiski, deponē Apvienoto Nāciju Organizācijas Ģenerālsekretāram.

         TO APLIECINOT, attiecīgi pilnvarotie ir parakstījuši šo Konvenciju.
         Londonā, 2012. gada 25. aprīlī


Svarīgs juridisks paziņojums

|

52007BP0132(02)

2. Eiropas Parlamenta 2007. gada 24. aprīļa lēmums par kontu slēgšanu saistībā ar Eiropas Savienības 2005. finanšu gada vispārējā budžeta izpildi: III iedaļa - Komisija (SEC(2006)0916 - C6-0263/2006 - 2006/2070(DEC)) (SEC(2006)0915 - C6-0262/2006 - 2006/2070(DEC))

Oficiālais Vēstnesis 074 E , 20/03/2008 Lpp. 0290 - 0292

		2.Eiropas Parlamenta 2007. gada 24. aprīļa lēmums par kontu slēgšanu saistībā ar Eiropas Savienības 2005. finanšu gada vispārējā budžeta izpildi: III iedaļa — Komisija (SEC(2006)0916 — C6-0263/2006 — 2006/2070(DEC)) (SEC(2006)0915 — C6-0262/2006 — 2006/2070(DEC))Eiropas Parlaments,- ņemot vērā Eiropas Savienības 2005. finanšu gada vispārējo budžetu [1],- ņemot vērā Eiropas Kopienu galīgos gada pārskatus par 2005. finanšu gadu — I sējums — (SEC(2006)0916 — C6-0263/2006, SEC(2006)0915 — C6-0262/2006) [2],- ņemot vērā Komisijas gada ziņojumu budžeta izpildes apstiprinātājai iestādei par paveikto darbu attiecībā uz lēmumiem par 2004. gada budžeta izpildes apstiprinājumu (COM(2006)0642 un COM(2006)0641) un Komisijas darba dokumentu — Pielikumu Komisijas ziņojumam Eiropas Parlamentam par paveikto darbu attiecībā uz lēmumiem par 2004. gada budžeta izpildes apstiprinājumu (SEC(2006)1376, SEC(2006)1377),- ņemot vērā Komisijas paziņojumu Eiropas Parlamentam, Padomei, Ekonomikas un sociālo lietu komitejai un Reģionu komitejai "Sasniegumi politikā 2005. gadā" (COM(2006)0124),- ņemot vērā Komisijas paziņojumu "Kopsavilkuma pārskats par Komisijas sasniegumiem vadības jomā 2005. gadā" (COM(2006)0277),- ņemot vērā Komisijas gada ziņojumu budžeta izpildes apstiprināšanas iestādei par 2005. gadā veikto iekšējo revīziju (COM(2006)0279),- ņemot vērā Komisijas ziņojumu par dalībvalstu atbildēm uz Revīzijas palātas 2004. gada pārskatu (COM(2006)0184),- ņemot vērā Zaļo grāmatu par Eiropas pārredzamības iniciatīvu, ko Komisija pieņēma 2006. gada 3. maijā (COM(2006)0194),- ņemot vērā Revīzijas palātas atzinumu Nr. 2/2004 par "vienotas revīzijas" modeli (un priekšlikumu Kopienas iekšējās kontroles pamatsistēmai) [3],- ņemot vērā Komisijas paziņojumu par integrētas iekšējās kontroles sistēmas plānu (COM(2005)0252),- ņemot vērā Komisijas rīcības plānu integrētas iekšējās kontroles struktūras ieviešanai (COM(2006)0009),- ņemot vērā 2006. gada 19. jūlijā publicēto pirmo ziņojumu par progresu, īstenojot Komisijas rīcības plānu integrētas iekšējās kontroles pamatsistēmas izveidei (SEC(2006)1009),- ņemot vērā 2006. gada 13. novembrī publicēto Lordu palātas Eiropas Savienības komitejas ziņojumu "Finanšu pārvaldība un krāpšana Eiropas Savienībā: priekšstati, fakti un ierosinājumi",- ņemot vērā Revīzijas palātas gada pārskatu par 2005. finanšu gada budžeta izpildi [4], kā arī tās īpašos ziņojumus kopā ar pārbaudīto iestāžu atbildēm,- ņemot vērā deklarāciju par pārskatu ticamību, kā arī par pakārtoto darījumu likumību un pareizību, ko Revīzijas palāta ir iesniegusi saskaņā ar EK līguma 248. pantu [5],- ņemot vērā Padomes 2007. gada 27. februāra ieteikumu (5710/2007 — C6-0081/2007),- ņemot vērā EK līguma 274., 275. un 276. pantu, kā arī Euratom līguma 179.a un 180.b pantu,- ņemot vērā Padomes 2002. gada 25. jūnija Regulu (EK, Euratom) Nr. 1605/2002 par Finanšu regulu, ko piemēro Eiropas Kopienu vispārējam budžetam [6], un it īpaši tās 145., 146. un 147. pantu,- ņemot vērā Revīzijas palātas atzinumu Nr. 4/2006 par projektu Padomes regulai, ar ko groza Regulu (EK, Euratom) Nr. 1605/2002 [7],- ņemot vērā Reglamenta 70. pantu un V pielikumu,- ņemot vērā Budžeta kontroles komitejas ziņojumu un citu attiecīgo komiteju atzinumus (A6-0095/2007),A. tā kā saskaņā ar EK līguma 275. pantu Komisija ir atbildīga par pārskatu sagatavošanu,1. apstiprina kontu slēgšanu saistībā ar Eiropas Savienības 2005. finanšu gada vispārējā budžeta izpildi;2. uzdod priekšsēdētājam nosūtīt šo lēmumu Padomei, Komisijai, Eiropas Kopienu Tiesai, Revīzijas palātai, Eiropas Investīciju bankai, kā arī dalībvalstu valsts un reģionālajām revīzijas iestādēm un nodrošināt tā publicēšanu Eiropas Savienības Oficiālajā Vēstnesī (L sērijā).[1] OV L 60, 8.3.2005.[2] OV C 264, 31.10.2006., 1. lpp.[3] OV C 107, 30.4.2004., 1. lpp.[4] OV C 263, 31.10.2006., 1. lpp.[5] OV C 263, 31.10.2006., 10. lpp.[6] OV L 248, 16.9.2002., 1. lpp. Regula grozīta ar Regulu (EK, Euratom) Nr. 1995/2006 (OV L 390, 30.12.2006., 1. lpp.).[7] OV C 273, 9.11.2006., 2. lpp.--------------------------------------------------


title: Padomes lēmums (1987. gada 28. aprīlis) par Konvencijas noslēgšanu starp Eiropas Ekonomikas kopienu un Austrijas Republiku, Somijas Republiku, Islandes Republiku, Norvēģijas Karalisti, Zviedrijas Karalisti un Šveices Konfederāciju par formalitāšu vienkāršošanu preču tirdzniecībā

text:
Svarīgs juridisks paziņojums

|

31987D0267

Oficiālais Vēstnesis L 134 , 22/05/1987 Lpp. 0001 - 0001

		Padomes lēmums(1987. gada 28. aprīlis)par Konvencijas noslēgšanu starp Eiropas Ekonomikas kopienu un Austrijas Republiku, Somijas Republiku, Islandes Republiku, Norvēģijas Karalisti, Zviedrijas Karalisti un Šveices Konfederāciju par formalitāšu vienkāršošanu preču tirdzniecībā(87/267/EEK)EIROPAS KOPIENU PADOME,ņemot vērā Eiropas Kopienas dibināšanas līgumu, un jo īpaši tā 113. pantu,ņemot vērā Komisijas ieteikumu,tā kā Konvencijas noslēgšanai ar Austriju, Somiju, Islandi, Norvēģiju, Zviedriju un Šveici, kuras mērķis ir ieviest tirdzniecībā starp Kopienu un šīm valstīm, kā arī starp pašām šīm valstīm vienotu administratīvu dokumentu, aizstājot pašreizējās deklarācijas, jārada iespēja atvieglot un vienkāršot šādā tirdzniecībā izpildāmās formalitātes un tā kā šajā nolūkā ir nepieciešams noslēgt šādu konvenciju;tā kā šī konvencija ietilpst papildpasākumos saistībā ar kopējo deklarāciju, kas pieņemta Kopienas dalībvalstu ministru, Eiropas Brīvās tirdzniecības asociācijas (EFTA) un Komisijas 1984. gada 9. aprīļa sanāksmē Luksemburgā, un Komisijas apliecinājumu par tās politisko gribu paplašināt sadarbību starp Kopienu un šīm valstīm, "lai radītu dinamisku Eiropas ekonomisko telpu savu valstu labā",IR PIEŅĒMUSI ŠO LĒMUMU.1. pantsKonvencija starp Eiropas Ekonomikas kopienu un Austrijas Republiku, Somijas Republiku, Islandes Republiku, Norvēģijas Karalisti, Zviedrijas Karalisti un Šveices Konfederāciju par formalitāšu vienkāršošanu preču tirdzniecībā ar šo tiek apstiprināta no Kopienas puses.Konvencijas teksts tiek pievienots šim lēmumam.2. pantsKonvencijas 10. pantā paredzētajā Kopīgajā komitejā Kopienu pārstāv Komisija, kurai palīdz dalībvalstu pārstāvji.3. pantsPadomes priekšsēdētājs deponē Konvencijas 17. pantā paredzētos aktus [1].Luksemburgā, 1987. gada 28. aprīlīPadomes vārdā —priekšsēdētājsP. De Keersmaeker[1] Konvencijas spēkā stāšanās datumu Eiropas Kopienu Oficiālajā Vēstnesī publicēs Padomes Ğenerālsekretariāts.--------------------------------------------------


title: 2007/535/EK: Komisijas Lēmums ( 2007. gada 27. jūlijs ), ar ko izbeidz antisubsidēšanas procedūru attiecībā uz Indijas izcelsmes dihidromircenola importu

text:
               28.7.2007

               LV

               Eiropas Savienības Oficiālais Vēstnesis

               L 196/45

      KOMISIJAS LĒMUMS

   (2007. gada 27. jūlijs),
   ar ko izbeidz antisubsidēšanas procedūru attiecībā uz Indijas izcelsmes dihidromircenola importu
   (2007/535/EK)
   EIROPAS KOPIENU KOMISIJA,
   ņemot vērā Eiropas Kopienas dibināšanas līgumu,
   ņemot vērā Padomes 1997. gada 6. oktobra Regulu (EK) Nr. 2026/97 par aizsardzību pret subsidētu importu no valstīm, kas nav Eiropas Kopienas dalībvalstis (1) (“pamatregula”), un jo īpaši tās 14. pantu,
   apspriedusies ar padomdevēju komiteju,
   tā kā:
   A.   PROCEDŪRA

               (1)

               Komisija, 2006. gada 11. novembrīEiropas Savienības Oficiālajā Vēstnesī publicējot paziņojumu (2) (“paziņojumu par procedūras sākšanu”), paziņoja, ka tiek sākta antisubsidēšanas procedūra attiecībā uz tāda Indijas izcelsmes dihidromircenola importu, kura tīrība ir vismaz 93 svara % un kuru parasti deklarē ar KN kodu ex 2905 22 90.

               (2)

               Antisubsidēšanas procedūra tika sākta saskaņā ar pamatregulas 10. pantu pēc tam, kad 2006. gada 29. septembrī sūdzību iesniedza Kopienas ražotāji Destilaciones Bordas Chinchurreta S.A. un Sensient Fragrances S.A. (“sūdzības iesniedzēji”), kuri saražo lielāko daļu (šajā gadījumā vairāk nekā 25 % no Kopienas kopējās dihidromircenola produkcijas). Sūdzībai bija pievienoti sākumā šķietami pamatoti pierādījumi par to, ka minētā ražojuma ražošana tiek subsidēta un ka tas izraisa būtisku kaitējumu; to uzskatīja par pietiekamu pamatojumu procedūras sākšanas pamatošanai.

               (3)

               Komisija oficiāli informēja Indijas iestādes, eksportētājus ražotājus Indijā, importētājus un zināmos lietotājus, to apvienības un sūdzības iesniedzējus, kas prasīja sākt izmeklēšanu. Ieinteresētajām personām tika dota iespēja rakstiski darīt zināmu savu viedokli un pieprasīt, lai tās uzklausa paziņojumā par procedūras sākšanu noteiktajā termiņā.

         B.   SŪDZĪBAS ATSAUKŠANA

               (4)

               Ar 2007. gada 25. maija vēstuli, kas bija adresēta Komisijai, sūdzības iesniedzēji oficiāli atsauca sūdzību.

               (5)

               Saskaņā ar pamatregulas 14. panta 1. punktu procedūru var izbeigt, ja sūdzība tiek atsaukta, ar nosacījumu, ka izbeigšana nav pretrunā Kopienas interesēm.

               (6)

               Komisija uzskatīja, ka šī izmeklēšana jāizbeidz, jo izmeklēšanā netika atklāti apsvērumi, kas liecinātu, ka izbeigšana būtu pretrunā Kopienas interesēm. Ieinteresētās personas par to tika attiecīgi informētas, un tām tika dota iespēja iesniegt piezīmes. Iebildumi netika saņemti.

               (7)

               Ņemot vērā iepriekšminēto, Komisija secina, ka antisubsidēšanas procedūra attiecībā uz Indijas izcelsmes dihidromircenola importu Kopienā jāizbeidz, nenosakot kompensācijas pasākumus,

         IR PIEŅĒMUSI ŠO LĒMUMU.
   Vienīgais pants
   Ar šo izbeidz antisubsidēšanas procedūru attiecībā uz Indijas izcelsmes dihidromircenola importu, kura tīrība ir vismaz 93 svara % un uz kuru attiecas KN kods ex 2905 22 90.

      Briselē, 2007. gada 27. jūlijā

            Komisijas vārdā —

            Komisijas loceklis

         Peter MANDELSON

      (1)  OV L 288, 21.10.1997., 1. lpp. Regulā jaunākie grozījumi izdarīti ar Regulu (EK) Nr. 461/2004 (OV L 77, 13.3.2004., 12. lpp.).

      (2)  OV C 275, 11.11.2006., 29. lpp.